Buli Siber: Kesan Psikologi Dan Peranan Kita

Dilaporkan baru-baru ini seorang pemilik akaun TikTok popular meninggal dunia (dipercayai mangsa bunuh diri) dalam perjalan ke hospital dari rumahnya selepas dilaporkan menerima komen kebencian (hate comment) bertubi-tubi di media sosial.

Ini adalah suatu yang menyedihkan. Mungkin masih ramai rakyat Malaysia yang meremehkan kekerapan buli siber berlaku di Malaysia dan mungkin juga meremehkan kesan buruknya terhadap individu dan masyarakat.

Laporan Tabung Kanak-Kanak Pertubuhan Bangsa-Bangsa Bersatu (UNICEF) menunjukkan Malaysia berada pada kedudukan kedua di Asia dan keenam di dunia pada 2020 bagi perbuatan buli siber dalam kalangan belia.

Rencana ini akan menjawab beberapa isu psikologi berkaitan dengan buli siber.

Buli secara umum menggunakan paksaan, ejekan yang menyakitkan dan ancaman dengan tujuan untuk mendera, menunjukkan dominasi secara agresif, atau untuk menakut-nakutkan.

Ada buli yang berbentuk fizikal iaitu perbuatan menyakiti fizikal mangsa atau merosakkan harta mereka. Ada buli yang berbentuk psikologikal iaitu perbuatan yang disengajakan untuk mendera mental mangsa.

Buli siber pula merujuk kepada penggunaan teknologi digital untuk memudaratkan orang lain dan biasanya melibatkan media sosial di Internet (seperti YouTube, Facebook, Instagram, Twitter, Snapchat dan Tiktok), tapi boleh juga melibatkan telefon bimbit melalui aplikasi chat (seperti SMS, Whatsapp dan Telegram).

Semua jenis buli ada kesan psikologi kepada mangsa, tidak kiralah sama ada buli berbentuk fizikal atau buli berbentuk psikologikal. Tetapi perbuatan buli siber memberi kesan psikologi yang sangat memudaratkan.

Persoalannya, kenapa buli siber memberi kesan psikologi yang lebih teruk?

Sebenarnya, buli tradisional terhad di sekolah atau pejabat sahaja tapi buli siber boleh berlaku bila-bila sahaja; siang atau malam.

Selain itu, buli tradisional diketahui pembulinya, tapi buli siber boleh dilakukan oleh mereka yang tidak dikenali; atau kalau pun pembuli mungkin dikenali di dunia nyata, mereka guna nama samaran hingga tidak dikenali di dunia siber.

Bahkan, buli siber lebih kejam dan tidak terkawal kerana kita sukar untuk mengenal pasti pembuli, ramai yang dunia siber (ratusan atau ribuan) yang menyaksikan mangsa dibuli, dan kata-kata bulian tersebut kekal hingga bertahun, malah berdekad untuk dibaca oleh generasi akan datang.

Buli siber juga ada pelbagai cara untuk dilakukan seperti buli dengan foto yang lebih memudaratkan berbanding buli dengan teks atau panggilan telefon.

Di samping itu, buli siber juga boleh berlaku di media sama ada di media sosial publik, media sosial tertutup ataupun secara ‘PM/DM tepi’ yang menyebabkan mangsa menderita terpaksa mengurus ‘rahsia’ ini seorang diri.

Ada empat jenis kesan psikologi buli siber kepada mangsa iaitu kesan psiko-emosi, kesan psiko-mental, kesan psiko-tingkah laku dan kesan psiko-fizikal.

Buli siber terasa kekal oleh mangsa buli. Apabila mesej buli dihantar secara dalam talian, ia akan kekal di dunia maya. Ini menyebabkan mangsa merasakan maruah diri terdedah dan dimalukan. Dan emosi ini dirasai oleh mengsa setiap hari.

Ini disebabkan hantaran buli siber tersebar kepada ramai netizen dan berganda jumlahnya dengan pantas. Ini melahirkan rasa malu yang sangat teruk dalam diri mangsa buli siber.

Kesan psiko-emosi 2: Isolasi atau Bersendirian

Buli siber menyebabkan mangsa diasingkan, dikecualikan dan diejek sama ada di sekolah atau pejabat sebab rakan sekolah dan rakan sepejabat turut boleh membacanya.

Kesan isolasi ini lebih teruk dirasakan oleh kanak-kanak dan remaja yang mana persahabatan adalah faktor penting perkembangan yang sihat pada usia ini.

Apabila mangsa buli tiada lagi kawan, ini menambahkan lagi risiko untuk mereka dibuli secara fizikal dan psikologikal.

Tambahan pula, apabila ibu bapa mendapat anak mereka menjadi mangsa buli, ibu bapa dengan secara simplistik meminta anak mereka untuk menyahaktifkan aplikasi berkaitan atau tidak boleh guna gajet langsung.

Tapi, apabila satu-satunya komunikasi anak mangsa buli siber dengan dunia luar telah ‘dirampas’ oleh ibu bapa, kesan isolasi dan bersendirian akan menjadi lebih teruk akibat kesunyian.

Marah adalah kesan emosi paling utama mangsa buli siber diikuti oleh terganggu dan kerisauan, malah ada mangsa yang merancang untuk balas dendam.

Jika emosi marah ini tidak diurus dengan sihat, ia mewujudkan risiko mangsa buli dihukum dan juga risiko mewujudkan pembuli siber baru.

Kesan psiko-emosi 4: Rasa Tiada Daya Kawalan

Mangsa siber buli sukar untuk rasa selamat dan rasa tiada kuasa untuk mengawal puncanya. Ini kerana buli siber boleh menceroboh ke dalam rumah melalui komputer, komputer riba, tablet, dan telefon bimbit.

Oleh itu, mangsa buli siber tiada tempat untuk melarikan diri. Jika sekiranya pembuli siber itu tidak dikenali oleh mangsa, ia akan berisiko melahirkan rasa takut yang bersangatan.

Kesan psiko-mental 1: Depresi (Depression) dan Anziati (Anxiety)

Mangsa buli siber, apabila terlalu lama menghadap kesan emosi buli siber, boleh menjadi lebih teruk dan mengidap penyakit mental seperti kecelaruan depresi major atau kecelaruan kemurungan utama; dan juga kecelaruan anzieti atau kecelaruan keresahan.

Kesan psiko-mental 2: Harga Kendiri (Self-Esteem) Rendah

Apabila dibuli secara siber bertubi-tubi dan berpanjangan, mangsa boleh berasa sangsi terhadap harga kendiri dan rasa diri sebagai manusia yang tidak berguna, lebih-lebih lagi kanak-kanak dan remaja yang sangat memerlukan sahabat pada ketika usia tersebut.

Mangsa buli siber boleh hilang minat untuk belajar di sekolah, kolej atau universiti. Malah, mungkin ada juga mangsa buli yang sudah dewasa tapi belajar secara sambilan supaya mendapat peluang pekerjaan yang lebih baik, dan mereka juga boleh hilang minat untuk belajar.

Mereka mungkin mula tidak hadir kelas kerana untuk elak pembuli siber yang berada di tempat belajar; ataupun malu dengan rakan-rakan di tempat belajar yang dapat maklumat tentang mereka sebagai mangsa buli siber secara dalam talian.

Ini menyebabkan risiko gred mangsa menurun dan juga risiko berhenti sekolah, kolej atau universiti, malah tidak mahu lagi meneruskan pengajian.

Kesan psiko-mental 4: Mencederakan diri dan pemikiran bunuh diri

Jika beban emosi dan mental mangsa buli siber sangat berat, boleh juga berlaku mereka akan mencederakan diri sendiri, walaupun tidak berniat untuk membunuh diri.

Di samping itu, boleh juga berlaku mangsa buli siber mempunyai pemikiran bunuh diri yang bertalu-talu dan berisiko untuk benar-benar membunuh diri walaupun sebenarnya mereka tidak mahu membunuh diri.

Percubaan bunuh diri sebenarnya adalah jeritan batin meminta pertolongan daripada orang sekeliling bahawa mangsa sukar untuk melarikan diri daripada pemikiran bunuh diri. Ini adalah kemuncak kekejaman buli siber atau mana-mana bentuk buli sekalipun.

Kesan psiko-tingkahlaku yang berasal daripada punca psikologi, walaupun tidak sekompleks kesan psiko-emosi, ia tetap memudaratkan kehidupan mangsa buli siber dan orang yang di sekeliling mereka.

Antaranya, mangsa buli siber berisiko menyalahgunakan rokok, arak dan dadah. Mangsa buli juga berisiko tidak hadir ke sekolah atau sengaja membuat kesalahan disiplin supaya mereka diberhentikan sekolah, serta berisiko membawa senjata ke sekolah.

Kesan psiko-fizikal juga yang berasal daripada punca psikologi, walaupun tidak sekompleks kesan psiko-emosi, ia juga memudaratkan kerana ia tidak nampak secara jelas kesan langsung daripada buli siber tapi akan mengganggu kehidupan mangsa buli siber.

Kesannya, mangsa buli siber berisiko menghadapi masalah gastrik seperti sakit perut, muntah-muntah, ulser perut, dan lain-lain simptom fizikal.

Selain itu, mangsa buli siber berisiko untuk hilang selera makan atau makan lebih banyak daripada biasa dan seterusnya berisiko untuk mengidap penyakit mental berkaitan pemakanan seperti anoreksia dan bulimia.

Mangsa buli siber juga berisiko mengalami gangguan tidur, sama ada sukar tidur atau terlalu banyak tidur ataupun mengalami mimpi ngeri berpanjangan.

Kesimpulannya, mangsa buli siber mengalami kesan negatif kekejaman tampak dan tidak tampak dan perlukan program pencegahan, pengawalan dan rawatan yang menyeluruh.

Sebagai bukan penguat kuasa undang-undang, apakah bentuk bantuan yang boleh diberikan kepada mangsa buli siber?

Sebagai ibu bapa kepada kanak-kanak atau remaja mangsa buli, mereka perlu mendidik anak untuk tidak memberi apa-apa respons kepada pembuli siber.

Ibu bapa perlu mendidik anak untuk dokumentasi setiap insiden buli siber. Simpan (save) atau tangkap layer (screenshot) mesej, e-mel dan gambar berkaitan dan majukan (forward) kepada ibu bapa untuk direkod.

Ibu bapa perlu melaporkan insiden tersebut kepada pihak sekolah, pihak pejabat pendidikan daerah, dan kalau sangat melampau, laporkan kepada polis.

Di samping itu, ibu bapa perlu menenangkan anak dengan memaklumkan bahawa ibu bapa tidak menyalahkan mereka atas apa yang berlaku. Ibu bapa perlu mencegah anak daripada rasa bencikan diri sendiri hingga dewasa.

Ajaklah anak bersama-sama beribadah, berzikir dan berdoa secara autentik untuk menghadirkan rasa harapan dan kebergantungan yang tinggi kepada Tuhan dalam menghadapi ujian buli siber.

Sebagai orang dewasa yang menjadi mangsa buli, mereka perlu menyimpan rekod semua insiden buli siber sebagai bukti.

Jika siapa pembuli siber diketahui identitinya, mangsa buli siber perlu mencari sumber bantuan yang boleh mengambil tindakan seperti rakan sekerja, pengurus, bahagian sumber manusia, ataupun ahli keluarga yang dihormati dan dipercayai. Ini sekiranya mangsa buli siber berasa sukar untuk membuat tindakan seorang diri.

Jika pembuli siber itu dikenali hanya secara maya, gunakan fungsi ‘hide’, ‘delete’, ‘unfriend’, atau ‘block.’

Cara terbaik menghadapi pembuli siber ialah tidak mengendahkan mereka, tapi jika sekiranya buli siber itu melibatkan ugutan, ia boleh dijadikan kes polis.

Beribadah, berzikir dan berdoa secara autentik untuk menghadirkan rasa harapan dan kebergantungan yang tinggi kepada Tuhan dalam menghadapi ujian buli siber.

Kadang-kadang mangsa buli siber tiada tempat untuk meminta tolong. Oleh itu, menjadi tanggungjawab kita sebagai ahli komuniti, masyarakat (termasuk netizen), dan dan institusi untuk mewujudkan sistem yang boleh menghalang dan menghukum perbuatan buli siber.

Oleh itu, institusi kerajaan, institusi swasta dan badan bukan kerajaan perlu mempermudahkan akses kepada kaunselor, ahli psikologi kaunseling, pekerja sosial dan doktor psikiatri.

Pastikan mangsa merujuk pakar yang betul yang dilatih secara saintifik, beretika dan profesional, bukannya pakar yang palsu sekadar boleh memberi kelegaan sementara tapi berisiko mengalami kemudaratan jangka panjang.

Sebenarnya pembuli siber dahagakan ‘status’ dan ‘pengiktirafan’. Justeru, masyarakat perlu membuat advokasi dan kempen seperti “Jangan layan buli siber,” “Buli siber adalah satu perbuatan jahat” dan/atau “Buli siber datang daripada mereka yang kurang diberi kasih sayang.”

Selain itu, sekolah dan institusi pengajian tinggi perlu ada prosedur operasi standard (SOP) untuk segera menyiasat dan menghukum pembuli siber tanpa mengira latar belakang dan tanpa perlu menjaga nama baik institusi.

Ini kerana ia adalah kekejaman luar biasa yang tidak tampak dan berlarutan yang akan memudaratkan institusi secara jangka panjang.

Netizen pula secara beramai-ramai perlu memberikan sokongan moral kepada mangsa buli siber di media sosial dan menasihati pembuli siber dengan cara yang baik.

Dalam pada itu, golongan agamawan juga boleh memperhebatkan ceramah dan peringatan tentang dosa membuli secara siber berdasarkan kesan mudaratnya yang sangat melibatkan individu, keluarga dan juga masyarakat.

Peranan Individu Berpotensi Menjadi Pembuli Siber

Apa yang boleh dilakukan oleh mereka yang berpotensi untuk menjadi mangsa buli siber?

Jika kita ingin menulis tentang masalah yang terlalu peribadi, tulislah cerita tersebut di media sosial yang latar privasinya tertutup dan tidak terbuka kepada awam, contohnya akaun Facebook peribadi.

Malah, jika kita ingin menulis di media sosial yang terbuka kepada orang yang tidak dikenali  seperti laman Facebook, Instagram, Twitter, TikTok, tulislah tentang sesuatu yang ada telah buat kajian (homework) terlebih dahulu dan elakkan tulisan bernada sindiran yang berisiko mengundang kecaman netizen yang berpotensi menjadi pembuli siber.

Gunakan fungsi ‘hide’, ‘delete’, ‘unfriend’, ‘block’, ‘mute’, ‘report’ dan sebagainya untuk menjaga kesihatan mental kita. Tapi jika wujud unsur ugutan daripada pembuli siber, kita berhak untuk membuat laporan polis.

Diharap kita tidak mengambil ringan isu buli siber ini. Pembuli siber wajar dihukum berat walaupun kita menganggap isu yang menjadi punca buli itu adalah remeh.

Mangsa buli siber wajar dipertahankan, disokong dan diberi bantuan walaupun kita menganggap mangsa ada juga sedikit sebanyak kesilapan atau kelemahan.

Kesilapan atau kelemahan itu mungkin bersifat sementara, boleh diperbaiki dengan cara lain, dan tidak wajar dibalas dengan buli siber. Tetapi kesilapan dan kezaliman buli siber adalah berbentuk sikap, yang sukar diubah dan wajar dihukum dengan berat.

Moga Allah SWT mengurniakan kita kekuatan untuk mencegah, mengurus dan merawat masalah buli siber ini.

Dr Alizi Alias
Pengerusi Psikospiritual IKRAM (P.S.I)
Profesional, Saintifik dan Islamik

1. The Psychology of Cyberbullying oleh Arlin Cuncic
2. The Real-Life Effects of Cyberbullying on Children oleh Sherri Gordon
3. Cyber bullying: Causes, Psychological Impact and Remedies oleh Veto Datta

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Wajibkan Pilihan Bahasa Melayu Dalam Aplikasi Digital

Beberapa hari yang lalu, saya telah membantu rakan saya memberikan panduan untuk melakukan transaksi pemindahan wang melalui aplikasi perbankan Internet dalam telefon mudah alihnya.

Namun, yang menjadi penghalang yang cukup besar buatnya adalah untuk menghafal langkah demi langkah bagi menyempurnakan transaksi tersebut.

Kesukaran memahami dan menghafal langkah-langkah tersebut adalah disebabkan oleh penguasaannya dalam bahasa Inggeris yang agak lemah.

Maka, bagi mengatasi masalah tersebut, beliau terpaksa menyalin langkah demi langkah tersebut mengikut turutan dalam sehelai kertas.

Umum mengetahui bahawa kebanyakan aplikasi perbankan Internet dalam negara ini lazimnya menyediakan antara muka (interface) dalam medium berbahasa Inggeris.

Hanya sedikit sahaja, jika ada, aplikasi perbankan digital yang terlebih dahulu menawarkan pelanggannya untuk memilih antara muka bahasa Melayu.

Penggunaan bahasa Inggeris secara lalai ini tidak hanya terhad dalam aplikasi perbankan. Penggunaan sistem titik jualan (Point of Sale, POS) yang digunakan dalam kebanyakan kaunter juruwang juga kebanyakannya disediakan dalam bahasa Inggeris.

Hasilnya, resit jualan yang diberikan kepada pelanggan juga lazimnya adalah dalam bahasa Inggeris.

Malah, sistem POS yang disepadukan dengan laporan jualan dan stok juga kebanyakannya adalah dalam bahasa Inggeris, menyukarkan lagi peniaga kecil luar bandar bagi memahami laporan tersebut secara tuntas.

Mungkin ramai antara kita yang akan menyalahkan pihak tersebut yang tidak mampu menguasai bahasa Inggeris yang asas dengan baik sehingga hanya mampu menghafal buta-buta langkah-langkah mengendalikan aplikasi digital tersebut.

Namun, jika kita percaya dengan ungkapan “Tidak Melayu hilang di dunia,” kita sepatutnya lebih bersemangat bagi memartabatkan bahasa Melayu bagi membuktikan bahawa bahasa ini juga relevan dalam penggunaan aplikasi dan perisian digital.

Lebih-lebih lagi dalam usaha kerajaan sendiri untuk mendigitalkan Malaysia, usaha memartabatkan bahasa Melayu dalam aplikasi digital seharusnya diperkasakan.

Contohnya, sudah terdapat sebahagian besar cawangan agensi kerajaan seperti Jabatan Pengangkutan Jalan (JPJ) dan Klinik Kesihatan yang hanya menerima kaedah bayaran tanpa tunai seperti kad dan kad debit sahaja.

Dalam transaksi ini, sudah tentulah resit bayaran tanpa tunai tersebut akan diberikan kepada pelanggan. Pelanggan yang menyimpan resit transaksi kad tersebut tidak semuanya benar-benar mahir bahasa Inggeris.

Ini seterusnya berpotensi menyukarkan mereka mengenal pasti masalah yang mungkin dihadapi dalam transaksi tersebut jika mereka sendiri tidak faham apa yang dinyatakan dalam resit berbahasa Inggeris tersebut.

Kembali pula kepada transaksi aplikasi perbankan Internet pula, kurangnya tawaran antara muka berbahasa Melayu akan menyukarkan rakyat negara ini terutamanya penduduk luar bandar bagi menyesuaikan diri dengan usaha pendigitalan Malaysia.

Katakan suatu hari nanti, hanya aplikasi perbankan dalam Internet merupakan saluran bagi transaksi bayaran tanpa tunai, hal ini akan menyukarkan mereka yang benar-benar terdesak melakukan transaksi tersebut hanya kerana tiada alternatif bahasa Melayu yang berkesan bagi melaksanakan tujuan tersebut.

Malah lebih parah lagi, kurangnya sumber dan tawaran antara muka bahasa Melayu dalam pendigitalan Malaysia mungkin menyebabkan lebih ramai pengguna yang berdepan masalah penipuan oleh pemangsa.

Bagi merealisasikan usaha memartabatkan bahasa Melayu demi kemandirian digital rakyat Malaysia, kerajaan boleh melakukan tindakan proaktif, sama ada dengan mewajibkannya melalui undang-undang mahupun memberi insentif kepada pemain industri.

Melalui undang-undang contohnya, kerajaan boleh mempertimbangkan mewujudkan akta bagi mewajibkan semua syarikat penyedia aplikasi dan perisian digital untuk sekurang-kurangnya menawarkan pilihan bahasa Melayu dalam antara muka perisian mereka kepada pelanggan.

Selain jalan undang-undang, kerajaan juga boleh menawarkan insentif tempoh terhad kepada pemain industri yang menyediakan pilihan bahasa Melayu secara lalai dalam antara muka perisian mereka.

Contoh insentif menarik yang boleh diberikan ialah pengecualian cukai perniagaan bagi merangsang lagi penyedia perisian digital mengguna pakai bahasa Melayu dalam antara muka perisian mereka.

Mahu tidak mahu, dunia kini sudah menuju alam pendigitalan gaya hidup semaksimum mungkin.

Namun, pendigitalan Malaysia tidak seharusnya membelakangi keperluan rakyat marhaen bagi menyesuaikan diri dengan gerakan ini.

Sesuai dengan latar belakang Perdana Menteri (PM) ke-10 kita ini iaitu lulusan Pengajian Bahasa Melayu, sekaranglah masanya untuk kerajaan mula menggerakkan usaha memartabatkan bahasa Melayu bagi kemandirian digital rakyat Malaysia.

Wan Salman Wan Sallam
Aktivis Pertubuhan IKRAM Malaysia

Penafian: Tulisan ini adalah pandangan peribadi penulis dan tidak semestinya mencerminkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


KeMI: Manfaatkan ledakan teknologi untuk dakwah

“Ledakan teknologi sekarang semakin pantas dan laju. Pada masa hadapan, kita tidak boleh sampaikan dakwah hanya melalui ceramah di masjid sahaja. Sebagai dai, kita perlu kekal relevan, perlu mengambil kesempatan dalam ledakan teknologi hari ini untuk masa hadapan,” ujar Ketua Wanita IKRAM, Datin Paduka Hjh Che Asmah Ibrahim dalam ucapan perasmian.

Sebagai penggerak media juga seorang dai jelasnya, amat perlu untuk sentiasa ke hadapan dalam mengikuti juga menguasai perkembangan semasa supaya tidak ketinggalan dan dakwah ini dapat disebarkan dengan berkesan.

Perkongsian Muharikah, Nur Arinah dan Nur Syazwani

“Wanita IKRAM Pusat berharap agar media Wanita IKRAM di negeri dan kawasan dapat berfungsi dan bergerak dengan lebih laju selepas menghadiri kursus hari ini,” kata Timbalan Ketua Wanita IKRAM, Dr Hafidzah Mustakim yang juga Ketua Biro Media Wanita Pusat merangkap penasihat bagi program ini.

Menurut Pengarah KeMI, Nurul Faizah Abd Hamid, kursus lanjutan kali ini lebih memfokuskan kepada pelatihan pengurusan web serta rakaman video dan video lintas langsung (live) dan memobilisasikan sukarelawan media wanita di setiap kawasan dan negeri.

Peserta turut dihidangkan dengan slot-slot yang menarik antaranya media dan peranannya dalam menjayakan dakwah masa kini yang disampaikan oleh penulis buku Kanvas, Muharikah atau nama sebenarnya Dr Nur Aisyah Zainordin.

“Perlu kerap ke seminar-seminar media supaya ilmu media kita meningkat. Sebab media ini sentiasa evolve!,” jelasnya.

Menurut Faizah ketika menyampaikan pelatihan web wanita, kita perlu kongsikan apa yang berkaitan dengan diri audiens, yang kena dengan masyarakat sekarang seperti isu semasa dan nasihat-nasihat yang relevan.

Peserta sedang menjalani latihan secara teori dan praktikal

“Saya selalu tekankan untuk ambil tahu siapa audiens kita. Bila kita tahu siapa audiens, kita lebih mudah untuk hasilkan kandungan (content) yang bersesuai kerana kandungan bergantung pada cara audiens kita melihat, berkomunikasi dan berfikir,” kata Cik Nur Arinah Zainordin yang juga CMO Imanshoppe.

Beliau turut menjalankan demonstrasi aplikasi rakaman video secara live menggunakan Periscope, FB Live dan Youtube Live, manakala Cik Nur Syazwani Ab Wahid daripada IKRAMedia Pusat mengisi slot seterusnya iaitu latihan rakaman video.

Kursus diakhiri dengan ucapan penutup oleh Timbalan Pengerusi Jawatankuasa Penerangan dan Media IKRAM, Prof Madya Hj Mohamad Saidy Ismail mengenai kepentingan penggerak media dihimpunkan dan peranan sebenar seorang penggerak media.


Dato’ Azhari, kehilanganmu dirasai

SERI KEMBANGAN – Warga Pertubuhan IKRAM Malaysia (IKRAM) hari ini bersedih apabila menerima berita perginya almarhum Dato’ Ir Dr Azhari Md Salleh, Timbalan Presiden Penaja IKRAM menemui Ilahi.

Dato’ Azhari, 68, dimaklumkan telah meninggal dunia pagi tadi oleh ahli keluarga beliau setelah bertarung dengan Covid-19 selama beberapa hari di Hospital Selayang.

“Sekitar jam 6.00 pagi tadi, Khamis, 15 Julai 2021, suami dan abah tercinta, Dato’ Dr Azhari Md Salleh telah kembali ke rahmatullah dengan tenang di Hospital Selayang setelah bertarung dengan Covid-19,” kata anak almarhum, Nur Sabirah mewakili keluarganya dalam statusnya.

Tambahnya, kira-kira jam 3.00 pagi Selasa, keluarganya menerima panggilan daripada pihak hospital memaklumkan bahawa level oksigen almarhum turun secara mendadak kepada 60 peratus dan pernafasannya menjadi laju.

“Oleh demikian, doktor minta kebenaran untuk tidurkan abah, masukkan inkubator. Doktor menerangkan bahawa selepas ini abah berisiko untuk tidak seperti sediakala. Kami sekeluarga juga telah membuat video call dengan abah sebelum beliau ditidurkan,” ujarnya.

Menurut sahabat almarhum yang juga Pengerusi Yayasan Ikram Malaysia, Profesor Datuk Dr Mohamed Hatta Shaharom, almarhum Dato’ Azhari merupakan seorang pemimpin masyarakat, pengerusi surau dan masjid, mantan profesor dan ahli akademik serta Amir Majlis Syura Muslimun (MSM) UK & Eire.

“Pemergian Almarhum bertemu al-Khaliq dirasai oleh pelbagai lapisan masyarakat. Takziah kepada keluarga serta sahabat handai yang mengasihi almarhum.”

Dalam pada itu, IKRAM turut mengucapkan takziah kepada isteri almarhum, Datin Zainab Zin dan seluruh keluarganya serta warga IKRAM Gombak khususnya, moga dikurniakan kesabaran dan ketabahan dalam menghadapi dugaan ini.

Dilahirkan pada 1952 di Sungai Petani, Kedah, almarhum memperoleh diploma dalam bidang kejuruteraan mekanikal di Universiti Teknologi Malaysia (UTM) pada 1973. Dalam bidang yang sama, beliau seterusnya memperoleh ijazah sarjana muda, sarjana dan doktor falsafah di United Kingdom.

“Sumbangan almarhum amat besar dalam bidang pendidikan, dakwah dan kemasyarakatan, serta aktif sebagai pemimpin masyarakat, pengerusi surau dan masjid sekitar kediamannya di Gombak.”

Seawal 1978, almarhum mula mencurahkan baktinya sebagai tenaga akademik, pensyarah seterusnya profesor di Universiti Teknologi Malaysia (UTM) sehingga dilantik sebagai Dekan Kolej Sains dan Teknologi di UTM Kuala Lumpur pada 2007 dan juga Ahli Senat UTM.

Almarhum juga pernah menerima Anugerah Bintang Kebesaran Kedah, Darjah Dato’ Setia DiRaja Kedah pada 2009 oleh Sultan Kedah, yang membawa gelaran Dato’.

Menurut IKRAM, almarhum merupakan mantan Ahli Dewan Perwakilan Nasional IKRAM, Ahli Lembaga Timbang Tara IKRAM, mantan Pengerusi Tetap IKRAM Gombak dan menjadi Ahli Lembaga Pemegang Amanah Hidayah Centre Foundation (HCF), sebuah pertubuhan dakwah yang menyantuni mualaf di Malaysia, sejak 2012.

Selain itu, almarhum pernah menjadi Pengerusi Surau Madrasah At-Taqwa, Nazir dan Ahli Lembaga Penasihat Masjid Al-Sharif di Kampung Simpang Tiga, Gombak serta Ahli Jawatankuasa MPKK Kampung Simpang Tiga.

Jenazah almarhum dijangka dikebumikan di pada jam 3.00 petang hari ini di tanah perkuburan Raudhatul Sakinah, Kuala Lumpur dengan mengikut SOP yang ditetapkan.

Semoga Allah memberi rahmat dan ampunan kepada almarhum Dato’ Ir Dr Azhari, serta menempatkannya sebagai amilin, syuhada dan solihin di sisi-Nya, insya-Allah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Indeks Negara Rahmah Ukur Pencapaian Malaysia

Bersesuaian dengan hasrat untuk menjadi rakan strategik bagi membina Malaysia menjadi Negara Rahmah iaitu yang aman, makmur, sejahtera di mana kebebasan, kebenaran dan keadilan ditegakkan dengan erti kata sebenarnya, Pertubuhan IKRAM Malaysia (IKRAM) telah melancarkan Pemasyhuran Indeks Negara Rahmah hari ini.

“Usaha untuk menjadikan Malaysia sebuah Negara Rahmah ini tentunya tidak boleh diusahakan sendiri oleh IKRAM,” kata Timbalan Presidennya, Hj Badlishah Sham Baharin ketika sidang media yang diadakan di sini.

Malah tambahnya, ia adalah usaha bersama kesemua mereka yang berkongsi wawasan ini termasuk pihak kerajaan Malaysia, pertubuhan bukan kerajaan (NGO) dan pertubuhan masyarakat madani (CSO), golongan  profesional, pihak industri dan rakyat keseluruhannya.

Beliau berkata, IKRAM menyedari bahawa proses transformasi negara dari keadaan sekarang sehingga menjadi sebuah Negara Rahmah adalah proses yang panjang dan tidak mudah.

“Oleh itu, apa yang penting ialah usaha yang akan menghasilkan kemajuan ke arah yang lebih baik ini terus dilakukan setiap tahun dan boleh diukur kemajuannya.”

Menurut Hj Badlishah, pembangunan Indeks Negara Rahmah (INR) yang diperkenalkan IKRAM adalah satu usaha untuk mengukur kemajuan ini serta menilai keberkesanan usaha dan inisiatif yang telah dilaksanakan sepanjang tahun oleh semua pihak ke arah mencapai Malaysia Negara Rahmah.

“Untuk menilai pencapaian kesemua 12 ciri tersebut, ataupun dalam erti kata lain, mengukur kemajuan pencapaiannya, satu kayu ukur yang dikenali sebagai Inventori Indeks Negara Rahmah telah dibangunkan oleh IKRAM,” jelasnya.

Proses pembangunan indeks ini juga telah melibatkan wakil-wakil pertubuhan bukan kerajaan, masyarakat madani, wakil dari pelbagai agama dan etnik serta akademia dalam pebagai bidang.

“Inventori Indeks Negara Rahmah ini dibuat dalam Bahasa Melayu yang mengandungi 12 Ciri Negara Rahmah, 30 indikator pencapaian dan 110 soalan bersama 10 soalan mengenai profil responden.”

Dalam pada itu, Ketua Kajian Dasar IKRAM (KADRI), Dr Mustafa Din Subari berkata, Indeks Negara Rahmah ini adalah satu sumbangan yang baharu dalam proses perbendaharaan ilmu.

“Ia memudahkan sesiapa saja untuk membuat rujukan mengenainya terutamanya para pengkaji dan mahasiswa.”

Walaupun skor indeks ini bukan satu petunjuk yang mutlak, ia memberikan satu nilai persepsi relatif masyarakat umum terhadap keadaan semasa negara, khususnya apabila persepsi masyarakat terhadap hal-hal berkaitan tadbir urus negara seperti kepimpinan, tadbir urus dan pengurusan berada dalam kelompok terendah, ia menggambarkan satu kerisauan yang harus diberikan perhatian oleh pihak berwajib.

“Pengukuran indeks ini boleh menjadi kayu ukur kejayaan kita ke arah Malaysia Negara Rahmah dan ia suatu inisiatif penting untuk dilaksanakan,” kata Ahli Penyelidik Kajian Indeks, Hj Rozalli Hashim.

Beliau bersama pasukannya bersedia melaksanakan kajian ini pada setiap tahun dengan konsisten untuk mendapatkan dan melihat pencapaian yang lebih baik.

Kajian Indeks Malaysia Negara Rahmah 2021 telah dijalankan meliputi seluruh negara dari bulan April hingga Jun 2021 yang melibatkan 3,277 responden yang terdiri daripada rakyat Malaysia berusia 18 tahun ke atas dan dari pelbagai kumpulan etnik.

Kajian ini telah dijalankan menggunakan persampelan berstrata dengan tumpuan negeri, daerah, kaum dan jantina.

Dengan menggunakan skala 10 sebagai pencapaian terbaik, hasil kajian ini mendapati pencapaian kebangsaan bagi Indeks Malaysia Negara Rahmah tahun 2021 adalah pada paras 6.09 atau pencapaian dalam kategori ‘Sederhana’ (0 – 4: Rendah; 5 – 7 : Sederhana dan 8 – 10 : Tinggi).

Ciri-ciri yang mendapat skor tertinggi adalah Institusi Keluarga yang Utuh (7.38), Hubungan Etnik dan Penganut Agama yang Harmoni (6.93), Masyarakat yang Berilmu, Berakhlak Penyayang (6.88), dan Kebajikan, Kesihatan dan Keselamatan Rakyat yang Terpelihara (6.50).

Manakala kesemua ciri berkaitan kepimpinan, pentadbiran dan tadbir urus kerajaan mendapat skor yang rendah iaitu antara 5.33 hingga 5.60.

12 ciri yang diketengahkan dalam Indeks Negara Rahmah ialah:

Majlis Pemasyhuran Indeks Negara Rahmah secara dalam talian itu juga diserikan Webinar ‘Malaysia Menuju Negara Rahmah’ yang dikendalikan oleh moderator Profesor Dr Amir Husin dari Universiti Sains Islam Malaysia (USIM).

Ahli-ahli panel webinar ialah Ketua Pasukan Petugas Kepimpinan Berwibawa Profesor Dr Hanim Salleh, Ketua Pasukan Petugas Perpaduan Nasional, Hj Zaid Kamaruddin, Ketua Pasukan Petugas Masyarakat Progresif, Profesor Madya Hj Ainullotfi Abdul Latif, Ketua Pasukan Petugas Kemakmuran Ekonomi, Ustaz Hj Burhanuddin Lukman dan Ketua Pasukan Petugas Institusi Kenegaraan, Hj Shahrul Aman Mohd Saari.

Sehubungan itu, terdapat tiga poin penting melalui Webinar Malaysia Menuju Negara Rahmah yang diadakan iaitu model Negara Rahmah adalah tawaran IKRAM kepada rakyat Malaysia keseluruhannya bagi pembinaan negara yang memberi keamanan dan kesejahteraan kepada rakyat keseluruhannya serta yang lebih penting, ia juga memberikan keselamatan dan kebahagiaan di akhirat.

Skor keseluruhan Indeks Malaysia Negara Rahmah 2021 mencatatkan 6.09 perlu dipertingkatkan lagi berdasarkan perancangan usaha-usaha dan pelan tindakan yang harus dilaksanakan oleh segenap lapisan masyarakat.

Seterusnya, dapatan kajian ini juga harus dikongsi bersama dengan agensi kerajaan dan juga pihak-pihak berkepentingan bagi menjadikan agenda Negara Rahmah melebar dan didukung oleh setiap lapisan masyarakat.

Moga dengan dapatan kajian indeks ini, ia memberi ruang kepada pihak kerajaan mahupun pengkaji juga mahasiswa dan seluruh masyarakat merealisasikan wawasan murni yang menjadi impian semua rakyat Malaysia ini.

Tidak kira apa bangsa keturunan mahupun anutan rakyat Malaysia, mereka mahukan negara yang tercinta ini menjadi sebuah negara yang lebih baik, sebuah negara mithali kepada masyarakat antarabangsa, insya-Allah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Bantuan awal RM500,000 untuk pelarian Aleppo

Bantuan awal ini terdiri daripada selimut, pek makanan, tilam dan kit kebersihan ke 10 kem pelarian di Turki berupa pek makanan, kit kebersihan dan kit kebersihan kepada 543 keluarga termasuk 2,542 pek selimut, kain dan tilam.

Menurut Tn Hj Kamarul Zaman Shaharul Anwar, CEO MyCARE yang telah mengadakan kunjungan ke Turki baru-baru ini, keadaan pelarian-pelarian ini sangat mendukacitakan disebabkan derita perang dan ditambah pula dengan musim sejuk yang melanda.

Tambahnya lagi, mereka meninggalkan Aleppo dengan hanya pakaian asas bahkan ada yang sehelai sepinggang.

“Pelarian-pelarian Syria ini ditempatkan di Idlib, berdekatan dengan sempadan Turki,” jelasnya.

Beliau merakamkan penghargaan kepada para penyumbang Malaysia khususnya, syarikat-syarikat korporat, penyumbang dari Singapura dan Brunei serta seluruh rakyat Malaysia yang memberikan kepercayaan kepada MyCARE untuk menghulurkan bantuan kepada para pelarian Aleppo.

MyCARE melalui agensi-agensinya iaitu Aqsa Syarif, i4Syria (i4S), Salam Iraq dan Rose2Rose mengambil inisiatif melancarkan kempen Winter Relief 2016 (Bantuan Musim Sejuk 2016) dan Tabung Kecemasan Aleppo bagi menyalurkan sumbangan kepada mereka yang kurang bernasib baik.

Kempen Winter Relief 2016 dan Tabung Kecemasan Aleppo diteruskan sehingga akhir Januari 2017. Hulurkan sumbangan kepada Humanitarian Care Malaysia Berhad melalui akaun-akaun berikut:

E-melkan slip/bukti sumbangan ke account@mycare.org.my atau Whatsapp/Telegram ke 019-6551948. Untuk maklumat lanjut hubungi ibu pejabat MyCARE di talian 03-8941 2341 atau e-mel relations@mycare.org.my


Martyr Dr Morsi, your spirit and struggle will continue to live on

Pertubuhan IKRAM Malaysia (IKRAM) is deeply saddened by the death of former Egyptian President Dr Mohamed Morsi after collapsing in Cairo court, Egypt on 17th June 2019.

Dr Mohamed Morsi was democratically elected President in the election after the Egyptian revolution and uprising in 2011 and he never stopped safeguarding and fighting for the people’s right to freedom, sovereignty and a life of dignity.

Blatantly abused by tortures and unfair trials, the world witnessed him martyred in the final breath of his struggle; full of patience and steadfastness.

He will remain as one of the world leaders who sacrificed their lives for their people and country.

وَلَا تَحْسَبَنَّ الَّذِينَ قُتِلُوا فِي سَبِيلِ اللَّهِ أَمْوَاتًا ۚ بَلْ أَحْيَاءٌ عِندَ رَبِّهِمْ يُرْزَقُونَ فَرِحِينَ بِمَا آتَاهُمُ اللَّهُ مِن فَضْلِهِ وَيَسْتَبْشِرُونَ بِالَّذِينَ لَمْ يَلْحَقُوا بِهِم مِّنْ خَلْفِهِمْ أَلَّا خَوْفٌ عَلَيْهِمْ وَلَا هُمْ يَحْزَنُونَ

“Think not of those who are killed in the Way of Allâh as dead. Nay, they are alive, with their Lord, and they have provision- (169) They rejoice in what Allah has bestowed upon them of His Bounty, rejoice for the sake of those who have not yet joined them, but are left behind (not yet martyred) that on them no fear shall come, nor shall they grieve.” (Ali Imran: 169-170)

IKRAM would like to express its deepest condolences to the family of Dr Morsi, members of the Freedom and Justice Party (FJP) and Muslim Brotherhood, Egyptians and Muslims who are affected with the incident.

We pray that Egypt will be free from tyranny, predicaments and come out victorious from its long history and rich identity of its people; as envisioned by Dr Mohamed Morsi.

Dr Hj Mohd Parid Sheikh AhmadPresidentPertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


ISC ’17 pemangkin minat Bahasa Inggeris

Pertandingan anjuran Panitia Bahasa Inggeris SRIH ini disertai oleh 17 sekolah rendah sekitar Johor Bahru, bertujuan meningkatkan kebolehan mengeja seterusnya mengembangkan kemahiran penggunaan Bahasa Inggeris dalam kalangan murid.

Selain itu, program ini juga menggalakkan minat membaca kerana murid perlu membaca pelbagai bentuk bahan bacaan Bahasa Inggeris dalam persediaan menghadapi pertandingan.

Pertandingan yang mendapat kerjasama daripada Jabatan Pendidikan Negeri Johor (JPNJ) dan Pejabat Pendidikan Daerah Johor Bahru (PPDJB) ini telah disempurnakan penutupnya oleh Timbalan Pengerusi Lembaga Pengelola Hidayah, Prof Dr. Mohd. Aizaini Maarof.

Turut hadir Ketua Eksekutif Kewangan Pusat Pendidikan Hidayah, Hj. Hatta Hushin, Guru Besar SRIH Hjh. Rohaida Ridzwan, Guru Besar SRIH Batu Pahat Hjh. Norhasidah Kusnin, Pengarah ISC’17, En. Mohamad Fadzil Edris serta jawatankuasa pengurusan sekolah.

Pertandingan ini dimenangi Ong Jun daripada SJK(C) Ming Terk, naib johan diraih Tan Sam Hann daripada SJK(C) Foon Yew 2 dan Ajjay Naidu A/L Naidu daripada SK Taman Perling mendapat tempat ketiga.

Sementara itu, Kelvin Nathans A/L Loganathan daripada SJK(T) Taman Tun Aminah dan Asma Amanina daripada SRIH masing-masing meraih tempat keempat dan kelima.

Tahniah kepada semua warga Hidayah termasuklah guru-guru dan kakitangan sokongan yang menyokong dan menjayakan program ini. Semoga program ini dapat diteruskan pada masa hadapan.


Laksana moratorium politik total – #KAMIMALAYSIA

SERI KEMBANGAN – Melihat ketidakseimbangan politik yang dijangka akan berlarutan sehingga menjejaskan hala tuju negara pada saat genting krisis pandemik, ahli-ahli politik digesa agar melaksanakan moratorium politik secara total.

“Bagi merawat permasalahan ini, akar puncanya perlu ditangani, #KAMIMALAYSIA melihat tiada cara lain melainkan ahli politik melaksanakan moratorium politik secara total,” tegas jurucakap #KAMIMALAYSIA, Datuk M. Nizam Mahshar dalam sidang media pelancaran gerakan itu semalam.

Jelasnya, moratorium politik yang berkesan tidak akan dapat dilaksanakan selagi kita tidak keluar daripada kerangka politik yang berkisar kepada kepartian.

“Justeru proses pelantikan Perdana Menteri dan Jemaah Menteri baharu seperti yang lazim diamalkan sebelum ini yang berdasarkan kepada perbincangan di kalangan parti-parti komponan dalam kerajaan, berkemungkinan bukanlah jalan keluar terbaik di saat pandemik ini, memandangkan proses perebutan kuasa akan sentiasa berlaku nanti.”

Dengan kerana itu, ujarnya, #KAMIMALAYSIA telah memulakan suatu pergerakan yang terdiri daripada rakyat Malaysia berbilang kaum, berbilang agama, merentas fahaman politik serta pegangan ideologi, bagi menuntut dan menawarkan penyelesaian kepada permasalahan pada hari ini, demi kebaikan bersama.

“Tuntutan dan tawaran penyelesaian yang bersifat overhaul (membaik pulih) politik ini datangnya daripada gabungan aktivis, akademia, rakyat akar umbi, pimpinan perniagaan dan korporat, masyarakat sivil, pemimpin masyarakat dan belia, serta ulama dan kepimpinan agama,” tambah Nizam.

Menurut beliau, dalam konteks isu semasa segera hari ini, #KAMIMALAYSIA menyembah takzim agar Yang di-Pertuan Agong melantik seorang Perdana Menteri yang pada hemat Baginda mungkin memiliki sokongan majoriti ahli Dewan Rakyat sedia ada, seperti kehendak Perlembagaan Persekutuan atau melantik Perdana Menteri Interim.

“..kami menuntut agar Jemaah Menteri yang dilantik itu mestilah suatu Jemaah yang kecil dengan portfolio yang perlu sahaja, dan dilantik bukan atas dasar keahlian dalam parti, sebaliknya kebolehan dan merit, selain mempunyai rekod yang bersih.”

Kata Nizam, Jemaah Menteri hendaklah mempunyai keberanian dan keikhlasan, dan dengan segera menubuhkan sebuah Majlis Khas Kecemasan Pemulihan Negara untuk menangani isu pandemik dan kesan-kesan lain kepada negara.

#KAMIMALAYSIA turut mencadangkan agar Ahli-ahli majlis tersebut mestilah terdiri sepenuhnya daripada kalangan figura berwibawa, teknokrat, profesional, akademia, dan pakar bidang, pemimpin gerakan sivil termasuk wakil-wakil pegawai kerajaan kanan dari sektor-sektor yang berkaitan, iaitu terutamanya Kementerian Kesihatan.

“#KAMIMALAYSIA yakin dengan adanya Majlis yang tidak melibatkan ahli politik, mereka akan lebih terfokus dan secara profesional dan dapat menumpukan penyelesaian kemelut negara daripada disibukkan berebut kuasa politik sepertimana yang berlaku hari ini.”

Tambah Nizam, dasar dan polisi negara boleh ditentukan sepenuhnya secara profesional oleh pakar-pakar yang dilantik dalam Majlis tersebut.

“Dan bagi tujuan semak dan imbang, Jemaah Menteri mestilah meletakkan kepercayaan penuh kepada pakar-pakar tersebut dengan membentangkan cadangan-cadangan daripada Majlis tersebut untuk dibahaskan di Parlimen.”

Ujarnya, cabang kehakiman mesti terus dibiarkan bebas daripada mana-mana gangguan, sebagai satu lagi semak dan imbang terhadap kedaulatan undang-undang dan keluhuran Perlembagaan.”

“Cadangan ini dibuat memandangkan kami telah muak dan mual dengan permainan politik oleh kesemua parti sedia ada, sedangkan negara sangat-sangat memerlukan kestabilan untuk keluar dari krisis berangkai kesihatan-ekonomi-sosial-kepimpinan-mental-pendidikan.”

Justeru tegasnya, jalan penyelesaiannya adalah untuk ahli-ahli politik mengambil tempat duduk di belakang untuk seketika waktu (take a back seat), bagi membenarkan pihak-pihak yang sebenarnya ahli dan berkemampuan dalam bidang dan skopnya masing-masing untuk menjalankan amanah memulihkan negara.

“#KAMIMALAYSIA juga menyeru warga Malaysia untuk mengambil pelajaran daripada episod kekalutan politik hari ini dan menggerakkan secara bersama satu gerakan warga Malaysia untuk merubah budaya politik dan sistem kepartian yang ada pada hari ini, ke arah mencari wakil-wakil rakyat yang benar-benar ingin memberi khidmat kepada rakyat dan negara dan bukan untuk kepentingan peribadi semata-mata pada pilihan raya akan datang.”

Dalam pada itu, #KAMIMALAYSIA mengharapkan gelombang kesedaran rakyat dapat dibina untuk mewujudkan muka-muka baharu dalam kepimpinan negara masa hadapan dengan meletakkan syarat ketat bahawa mereka adalah dikalangan mereka yang mempunyai nilai, keilmuan, integriti, moral dan kredibiliti dan tidak terpalit dengan kes-kes mahkamah, aktiviti rasuah, salah guna kuasa dan pelbagai skandal.

“Kita memerlukan pemimpin negara yang baharu yang kredibel dan berintegriti untuk memulihkan negara dan membawa negara ke potensinya yang sebenar.”

#KAMIMALAYSIA menyeru agar kesemua rakyat Malaysia dapat sama-sama menyokong naratif baharu politik dan kepimpinan agar dapat dibebaskan daripada belenggu sistem kepartian sempit dan membawa budaya politik baharu berteraskan nilai dan integriti untuk kebaikan rakyat dan negara.

Dengan tema ‘Halt, Heal, Renew’ (Henti, Rawat, Baharu), #KAMIMALAYSIA adalah gerakan yang menaungi dan bersama pelbagai aktivis, akademia, pimpinan perniagaan dan korporat, masyarakat sivil, pemimpin masyarakat dan belia, ulama dan kepimpinan agama serta moral-influencers sebagai kepimpinan intelektual yang memandu warga Malaysia ke arah masa depan baharu untuk Malaysia yang lebih baik.

Sehingga kini, #KAMIMALAYSIA disokong dan didukungi kira-kira 42 orang tokoh-tokoh masyarakat, NGO, agama, ahli ekonomi, akademia, media, belia dan pengarah filem.

Antara tokoh-tokoh tersebut adalah Pengerusi Kumpulan Karangkraf, Dato’ Hussamuddin Yaacub, Pengarah ATMA UKM, Prof. Datuk Seri Dr Awang Sariyan, Prof. Dato’ Dr. Ahmad Murad Merican (ISTAC-IIUM) dan mantan Ketua Pengarah ICU-JPM, Tan Sri Zaki Ansore Mohd Yusof.

Gerakan ini turut disertai Pengarah Eksekutif Third World Network (TWN), Chee Yoke Ling, Ketua Pegawai Eksekutif Dialektika TV, Sayed Munawar Sayed Mustar, pengarah filem, U-Wei Haji Saari dan Presiden IKRAM, Dr Mohd Parid Sheikh Ahmad.

Info lanjut #KAMIMALAYSIA boleh dilayari di pautan https://fb.com/kamimalaysia.org/ dan laman web http://kamimalaysia.org/.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM BERSEDIA MENYUMBANG BAGI MEMBANGUNKAN SISTEM  PENTAKSIRAN PELAJAR YANG LEBIH MENYELURUH

4.    IKRAM mengambil maklum akan cadangan Kementerian Pelajaran Malaysia (KPM) untuk memansuhkan peperiksaan UPSR dan PMR dan mengalu-alukan hasrat Kementerian untuk mendapatkan maklum balas daripada semua pihak.

5.    IKRAM bersetuju agar semua bentuk penilaian dan pengukuran pencapaian pelajar, sama ada di peringkat pusat mahupun penilaian berasaskan sekolah, termasuk UPSR, PMR dan SPM hendaklah dikaji semula dan diubahsuai, agar semuanya menuju ke arah pencapaian hasrat Falsafah Pendidikan Kebangsaan (FPK).

Kementerian Pendidikan kembali meneliti dan bertindak dengan lebih bersungguh-sungguh untuk mencapai hasrat murni Falsafah Pendidikan Kebangsaan (FPK) ke arah:“Memperkembangkan lagi potensi individu secara menyeluruh dan bersepadu untuk mewujudkan insan yang seimbang dan harmonis dari segi intelek, rohani, emosi dan jasmani. Usaha ini adalah bagi melahirkan rakyat Malaysia yang berilmu pengetahuan, berakhlak mulia, bertanggungjawab, berketrampilan dan berkeupayaan mencapai kesejahteraan diri serta memberi sumbangan terhadap keharmonian dan kemakmuran keluarga, masyarakat dan negara.”

Sebarang perubahan kepada sistem pentaksiran sedia ada hendaklah dilakukan hanya setelah kajian terperinci dilakukan. Pengalaman yang lalu di mana perubahan-perubahan yang dilakukan secara tergesa-gesa dan tanpa kajian terperinci telah membawa kesan yang amat buruk kepada sistem pendidikan negara.

Segala keperluan asas dan infrastruktur hendaklah disiapkan dengan sempurna sebelum sebarang perubahan kepada sistem pentaksiran dilakukan.

7.    IKRAM bersedia bekerjasama dengan pihak KPM khususnya pihak Lembaga Peperiksaan Malaysia (LPM) untuk menggubal satu sistem pentaksiran kebangsaan yang boleh digunapakai untuk mencapai hasrat murni ke arah melahirkan insan seimbang dan harmonis (JERI) seperti yang termaktub dalam FPK.

9.    IKRAM percaya jika konsep di atas diterima, maka segala bentuk latihan kepengetuaan dan perguruan, kursus dalam perkhidmatan dan usaha memberi kesedaran awam perlulah dilaksanakan. Dalam hal ini, IKRAM bersedia untuk menyumbang tenaga kepakaran.

10.    Akhirnya, IKRAM berharap agar isu pendidikan tidak dipolitikkan kerana ia melibatkan masa depan anak-anak dan negara.

Moga-moga Allah swt memberkati dan meredhai segala usaha kita demi kemaslahatan negara dan ummah.

Dr. Mohd Parid Sheikh Haji AhmadPresidenPertubuhan IKRAM Malaysia (IKRAM)


Keganasan bukan cara atasi pencerobohan tanah adat

Serangan dipercayai dimulakan oleh sekumpulan lelaki yang mewakili pihak syarikat perladangan dengan membawa gergaji mesin sehingga memusnahkan tapak sekatan Kaleg.

“Saya menganggap serangan ini dicetuskan oleh syarikat-syarikat perladangan itu sendiri kerana tiada pihak lain yang mempunyai motif untuk melakukannya.”

“Saya amat terkejut dengan serangan secara tiba-tiba ini sedangkan dalam masa yang sama, saya telah menerima surat daripada dua syarikat memohon saya untuk membantu pekerja mereka untuk keluar masuk kawasan yang mereka usahakan bagi tujuan mengutip hasil perladangan,” katanya menerusi kenyataan akhbar.

Sivarasa mempersoalkan ketulusan dua syarikat perladangan iaitu Fleet Precision Sdn Bhd dan KPG Maju Enterprise Sdn Bhd yang telah menghantar surat kepadanya untuk disampaikan kepada penduduk Orang Asli sebelum ini.

“Surat-surat tersebut diserahkan berikutan perjumpaan saya semasa lawatan saya ke Gua Musang pada hari Khamis bersama wakil-wakil syarikat yang telah diberi kebenaran oleh Kerajaan Negeri Kelantan untuk membuka ladang di tanah yang juga dituntut sebagai tanah adat oleh masyarakat Orang Asli di sana.”

“Saya juga telah memaklumkan kepada masyarakat Orang Asli di blockade Kaleg mengenai perkara ini dan mereka memberitahu saya bahawa mereka bersedia untuk mempertimbangkannya.”

“Ketulusan surat-surat ini yang dihantar oleh syarikat-syarikat perladangan Fleet Precision Sdn Bhd dan KPG Maju Enterprise Sdn Bhd jelas kini dipersoalkan melihat apa yang terjadi semalam,” katanya.

Oleh itu, beliau menggesa supaya pihak syarikat mengkaji dan menggunakan proses undang-undang untuk menyelesaikan masalah sekatan keluar masuk ke ladang mereka.

“Justeru, saya menasihatkan semua pihak yang berkepentingan bahawa keganasan bukanlah cara untuk mengatasi masalah percerobohan terhadap tanah adat Orang Asli,” tambahnya.

Walau bagaimanapun, tiada hilangan nyawa atau kecederaan fizikal berlaku akibat serangan tersebut.

Dalam masa yang sama, Pengerusi Jaringan Kampung Orang Asli Kelantan, Mustafa Along berkata, kerja-kerja membina semula sekatan yang dirobohkan sedang giat dilaksanakan walaupun menghadapi tekanan daripada pihak syarikat.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


MB Selangor Baharu: Kenyataan Media IKRAM Siswa

IKRAM Siswa mewakili sebahagian daripada golongan mahasiswa yang mempunyai 5 buah Cawangan di Negeri Selangor mengucapkan syabas dan tahniah kepada YAB Mohamed Azmin Ali yang telah mengangkat sumpah sebagai Menteri Besar Selangor yang baru pada pagi ini, 23 September 2014.

IKRAM Siswa seterusnya ingin menegaskan bahawa seluruh tumpuan kini terarah kepada YAB Azmin. Seharusnya, beliau mampu membuktikan kepada rakyat Selangor bahawa pentadbiran beliau adalah lebih baik dan cemerlang daripada pentadbiran Tan Sri Abdul Khalid Ibrahim (TSKI) sebelum ini. Sudah pastinya YAB Azmin tidak mahu diturunkan pula oleh partinya nanti sebagaimana yang terjadi kepada TSKI.

Tindakan Parti Keadilan Rakyat (PKR) kebelakangan ini yang berusaha bersungguh-sungguh untuk menurunkan TSKI daripada jawatan Menteri Besar Selangor dan menggantikannya dengan Datuk Dr. Wan Azizah Wan Ismail telah menimbulkan polemik politik di negeri Selangor yang bukan sahaja telah mengelirukan rakyat Selangor, tetapi juga telah mengelirukan rakan seangkatan PKR dalam Pakatan Rakyat iaitu Parti Islam Se-Malaysia (PAS).

Dengan perlantikan YAB Azmin Ali yang juga merupakan Timbalan Presiden PKR sebagai Menteri Besar Selangor yang baru ini, IKRAM Siswa berharap agar konflik politik yang terdapat dalam PR khususnya antara PKR dan PAS dapat ditamatkan segera dan tidak terus menjadi bebanan berita kepada rakyat. PR seharusnya mula kembali fokus kepada memimpin Negeri Selangor ke arah yang lebih baik, bukannya berkelahi sesama sendiri. YAB Azmin perlu sedar bahawa beliau kini bukan hanya Timbalan Presiden PKR, tetapi merupakan figura nombor satu  yang menerajui kepimpinan negeri Selangor.

IKRAM Siswa juga menyeru agar YAB Azmin Ali dan pasukan barunya nanti akan dapat menjalankan tugasan mentadbir Negeri Selangor kali ini dengan penuh rasa amanah, bertanggung jawab serta takut akan Tuhan bagi meyakinkan semula rakyat Selangor khususnya mahasiswa kepada pentadbiran kerajaan PR.

*Muhammad Mus’ab bin Muzahar ialah Timbalan Presiden IKRAM Siswa Nasional merangkap Pengerusi JK Politik IKRAM Siswa Nasional


IKRAM MUSLEH Kendali Kursus Di Sekolah Riau

BATAM – IKRAM MUSLEH telah mengendalikan kursus pelatihan kokurikulum dan kadet remajanya kepada guru-guru rangkaian Sekolah Islam Terpadu di Kepulauan Riau, Indonesia pada Sabtu, 6 Ogos lalu.

Kursus sehari tersebut dikendalikan oleh pasukan jurulatih yang diketuai oleh Mejar KRSM Abd Rahaim Md Isa, Ketua Sektor Kokurikulum Bahagian Pembangunan dan Perkembangan Pendidikan IKRAM MUSLEH di Sekolah Islam Terpadu Ulil Albab di sini.

Beliau dan pasukan dalam rangka lawatan ke sekolah-sekolah di Indonesia bagi mengendalikan kursus Training of Trainers (TOT) kokurikulum IKRAM MUSLEH dan Kadet Remaja Sekolah (KRS) MUSLEH.

Kata beliau, Indonesia merupakan negara kedua yang dikunjungi dalam usaha memberikan TOT kepada para guru dari sekolah-sekolah yang merupakan rakan kerjasama IKRAM MUSLEH dalam pelbagai program peringkat antarabangsa sejak sekian lama.

“Tujuan pelatihan ini fokus kepada memberi latihan praktikal tentang tatacara pengendalian, pengurusan dan pentadbiran program-program yang dianjurkan oleh IKRAM MUSLEH,” tambah beliau.

Program-program tersebut adalah seperti International Eco Nature Virtual Run (IENR), Remote Musleh International Students Traditional Archery Championship (R-MISTAC), Pertandingan Video Pendek IKRAM Musleh (PVPIM) dan Program  Pengantarabangsaan Silang Budaya (PPSB).

Seramai 38 orang guru dari 28 buah sekolah Kepulauan Riau termasuk Batam, Bintan, Tanjung Pinang, Lingga, Karimun, Natuna dan Indragiri Hilir menghadiri kursus pelatihan tersebut.

Abd Rahaim bersama tiga orang lagi pegawai KRS MUSLEH telah disambut oleh pimpinan Jaringan Sekolah Islam Terpadu (JSIT) Indonesia bagi Kepulauan Riau yang diketuai oleh Zulkarnain Simbolon, M.Pd.

Turut diadakan sesi perbincangan dua hala antara IKRAM MUSLEH dan JSIT serta Pramuka dari Kepulauan Riau bagi membincangkan pelbagai bentuk kerjasama yang boleh dilaksanakan pada masa akan datang.

Terdahulu, Abd Rahaim yang juga merupakan Pengerusi KRS MUSLEH turut mengadakan kursus yang sama kepada seramai 42 orang guru dari 30 buah sekolah rangkaian Assalam Smart School Association (ASSA), Thailand pada 2 Julai lalu.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Islahiyyun perlu cekal menegur penguasa yang zalim

Semalam 8 Ramadan, ketika membaca Juzuk 8 daripada al-Quran, tertarik dengan ayat 123 Surah al-An’aam:

وَكَذَٰلِكَ جَعَلْنَا فِى كُلِّ قَرْيَةٍ أَكَٰبِرَ مُجْرِمِيهَا لِيَمْكُرُوا۟ فِيهَا وَمَا يَمْكُرُونَ إِلَّا بِأَنفُسِهِمْ وَمَا يَشْعُرُونَ

“Dan demikianlah Kami adakan dalam tiap-tiap negeri orang-orang besar yang jahat supaya mereka melakukan tipu daya di negeri itu, padahal tiadalah mereka memperdayakan selain daripada dirinya sendiri (kerana merekalah yang akan menerima akibatnya yang buruk), sedang mereka tidak menyedarinya.”

Dalam ayat ini Allah SWT berfirman yang mafhumnya, dalam tiap-tiap negeri, Dia mengadakan orang-orang besar yang jahat yang akan melakukan tipu daya di negeri tersebut.

Namun Allah SWT juga menjelaskan bahawa tipu daya yang mereka lakukan akan kembali kepada mereka dan akhirnya mereka yang akan memperolehi akibat buruk daripada tipu daya tersebut, sedang mereka tidak menyedarinya.

Apa yang Allah SWT sebut ini adalah sesuatu yang tabii dan ‘normal’, iaitu dalam mana-mana negeri akan ada pembesar atau penguasa yang jahat yang akan melakukan tipu daya dan putar belit yang akhirnya akan merosakkan diri mereka sendiri selain merosakkan negeri.

Mereka ini biasanya tidak sedar tentang kerosakan yang mereka lakukan. Malah mereka perasan dan selalu akan sebut bahawa mereka sedang melakukan kebaikan, seperti mereka mahu membangunkan negara, mereka ikhlas mahu menjaga keselamatan negara, mereka hanya berminat untuk mempertahankan kepentingan rakyat dan sebagainya.

Di sinilah para ‘islahiyyun’ perlu memainkan peranan, menegur penguasa dan mendidik rakyat agar tidak terpedaya dengan tipu daya penguasa.

1. Wujudnya penguasa yang jahat dan melakukan tipu daya dalam negeri adalah sunnatullah dalam kehidupan ini.

2. Akhirnya keburukan daripada kejahatan tersebut akan kembali kepada mereka.

3. Biasanya para penguasa ini tidak sedar yang mereka sedang melakukan kerosakan, maka tanggungjawab para islahiyyun untuk menegur dan membetulkan keadaan.

Marilah bersama-sama kita berusaha menjadi golongan islahiyyun yang memainkan peranan seperti para anbia pada zaman mereka.

Golongan islahiyyun akan bertindak untuk menegur penguasa yang zalim dengan ucapan, penulisan dan mungkin juga secara unjuk rasa bagi mengingatkan para penguasa akan keterlanjuran-keterlanjuran mereka.

Golongan islahiyyun juga perlu memainkan peranan untuk mendidik rakyat agar rakyat faham akan tipu daya penguasa dan tidak mudah diperbodohkan oleh penguasa yang jahat. Rakyat perlu dibebaskan daripada menjadi hamba penguasa dan dapat hidup bebas merdeka sambil mempertahan jati diri mereka.

Yang menjadi cabaran kepada golongan islahiyyun ini adalah bila mana para penguasa tidak menyedari akan kerosakan yang sedang mereka lakukan, malah mereka mempertahankan pula tindakan mereka atas alasan demi menjaga kepentingan negara dan rakyat.

Namun golongan islahiyyun yang mewarisi tugas para anbia perlu terus ‘tsabat’ dan cekal untuk meneruskan usaha pengislahan. Jika golongan islahiyyun mundur ke belakang, nescaya negara akan terus menuju kehancuran.

Semoga refleksi 8 Ramadan ini menjadi iktibar kepada kita semua untuk terus berjuang menegakkan kebenaran dan keadilan dalam apa keadaan sekalipun.

Nahar Md Nor
Ahli Jawatankuasa Pusat IKRAM

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Gelombang jangkitan Omicron melanda negara

SERI KEMBANGAN – Kadar kebolehjangkitan (Rt) negara terus meningkat kepada 1.27 berikutan lonjakan kes positif Covid-19 baru-baru ini.

“Sabah mencatatkan nilai Rt tertinggi iaitu 1.47 diikuti Perlis (1.40) dan Sarawak (1.30),” kata Ketua Pengarah Kesihatan, Tan Sri Dr Noor Hisham Abdullah, menerusi data yang dikongsikannya.

Manakala, Labuan, Putrajaya, Kedah masing-masing 1.25, Johor (1.22), Selangor (1.21), Pahang (1.20), Pulau Pinang (1.20), Melaka (1.16), Perak (1.15), Kelantan (1.11) dan Kuala Lumpur (1.10).

“Nilai Rt adalah kebolehjangkitan satu kes positif kepada orang lain dalam tempoh kebolehjangkitan.”

Contohnya, jika nilai Rt 2.2 bermaksud, 10 kes positif boleh menjangkiti 22 individu lain dalam tempoh kebolehjangkitan.

Dalam perkembangan berkaitan, Kementerian Kesihatan Malaysia (KKM) melaporkan sebanyak 10,089 kes baharu positif Covid-19 pada Ahad.

“Peningkatan ketara itu berikutan negara memasuki gelombang jangkitan varian Omicron.”

Berikutan itu, sembilan kematian baharu akibat Covid-19 pada Ahad.

“Daripada jumlah tersebut, dua kes adalah kematian di luar hospital atau brought-in-dead (BID).”

Menurut data KKM di portal CovidNow, ia menjadikan jumlah keseluruhan kematian disebabkan pandemik itu kini sebanyak 32,034 orang daripada lebih 2.8 juta kes positif Covid-19 yang dikesan di negara ini.

“Terdapat sebanyak 69,572 kes aktif Covid-19 di seluruh negara dan seramai 60,999 individu dikuarantin di rumah manakala 4,474 orang pula ditempatkan di Pusat Kuarantin dan Rawatan Covid-19 (PKRC).

Data KKM itu turut menunjukkan bahawa sebanyak 3,962 kes dirawat di hospital dan 137 pesakit ditempatkan di unit rawatan rapi (ICU).

Kes ICU pula membabitkan 66 pesakit memerlukan bantuan pernafasan dan 71 lagi memerlukan mesin ventilator.


Penghantar makanan gig tidak kurang terjejas akibat PKP 3.0

Sehingga kini, telah lebih sebulan Perintah Kawalan Pergerakan (PKP) 3.0 atau total lockdown dijalankan. Ada orang yang rutin harian kerjanya berubah kerana PKP 3.0 ini, ada juga yang kekal sama.

Seperti saya sendiri sebagai penghantar makanan Grab, pada hari-hari yang saya rasa cukup bertenaga, selalunya saya akan bersiap seawal lapan pagi untuk keluar bekerja. Paling-paling lewat pun jika saya keluar pagi hari, saya akan keluar pada jam sembilan atau 10 pagi.

Setiap pagi, saya akan menunggang motosikal saya dengan beg Grab di belakang dari rumah saya di Bandar Tun Hussein Onn ke Kampung Pandan untuk mendapatkan dan menghantar pesanan yang masuk.

Pernah juga saya buka aplikasi Grab Driver saya di kawasan tempat saya tinggal sendiri, namun jumlah pesanan yang diperoleh bagi saya kurang memuaskan. Maka saya membuat keputusan untuk kekal bekerja, atau bak kata rider, ‘mencedok’ pesanan di kawasan Ampang, Cheras dan kadangkala di bandar raya Kuala Lumpur.

Sungguhpun saya fikir agak jauh sedikit untuk saya ‘mengembara’ dari Bandar Tun Hussein Onn ke Cheras, Kuala Lumpur, namun alhamdulillah, buat masa ini pendapatan saya malah melebihi modal dan cukup untuk makan.

Walaupun saya sudah berasa agak jauh untuk pergi dan balik setiap hari untuk mengejar pesanan, namun pengalaman saya bertemu dengan beberapa penghantar makanan lain menunjukkan bahawa pengalaman saya bukanlah suatu yang unik pada saya sahaja, malah merupakan suatu norma untuk penghantar makanan untuk memulakan kerja jauh dari rumah sendiri.

Sungguhpun ramai yang menganggap pekerjaan gig seperti pekerja P-hailing Grab dan Foodpanda menawarkan fleksibiliti dan pendapatan yang menggiurkan, pandemik Covid-19 mencabar tarikan-tarikan ini untuk ia menjadi nyata.

Syarikat Grab contohnya yang menawarkan penunggangnya dengan kebolehan untuk berada dalam talian bila-bila masa sahaja dan di mana-mana sahaja tanpa tertakluk pada syif, masih juga tidak mampu menjamin penghantar Grab untuk mendapat pesanan dengan fleksibiliti yang dinyatakan.

Selain daripada saya sendiri yang lazimnya lebih selesa untuk bergerak lebih dekat dengan Kuala Lumpur untuk mencari pesanan, saya juga pernah bertemu dengan penghantar Grab lain yang tinggal di Kajang, namun lazimnya mencari pesanan di kawasan Bangsar.

Bukan sekadar itu, malah saya juga pernah berjumpa penghantar Grab yang tinggal di Ulu Yam yang lazimnya akan memulakan pencarian pesanannya di kawasan Mont Kiara.

Jika Grab yang boleh dikatakan hampir 100 peratus fleksibel itu pun tidak mampu menjamin fleksibiliti itu teraplikasi dalam dunia nyata untuk penghantar makanannya, cerita tentang Foodpanda malah lebih memilukan.

Setiap minggu, penghantar makanan Foodpanda perlu merebut syif kerja yang amatlah terhad. Syif yang ada adalah berdasarkan jam bekerja dan kawasan untuk bekerja.

PKP 3.0 ini dilihat lebih memilukan untuk penghantar makanan Foodpanda kerana ramai antara mereka yang mengadu syif telah pun habis dan mereka tidak boleh bekerja.

Jika boleh pun, syif amatlah sedikit dan boleh jadi di kawasan yang mungkin jauh daripada rumah atau kawasan yang tidak dilazimi penghantar untuk bekerja.

Saya pernah juga berjumpa dengan seorang penghantar makanan Foodpanda di MyTown Shopping Centre, Cheras dan sempat berbual pendek mengenai kerja hariannya.

Hampir terkejut juga saya apabila saya ketahui bahawa walaupun dia mengambil syif untuk bekerja di kawasan Cheras, Kuala Lumpur, namun sebenarnya dia tinggal nun jauh di Dusun Tua, Hulu Langat.

Tambahan lagi, dia juga merupakan penghantar bertaraf Batch 1, iaitu tahap tertinggi untuk penghantar Foodpanda. Kelebihan utama penghantar Batch 1 Foodpanda yang utama selain pendapatan yang lebih besar ialah jaminan untuk mendapatkan syif bekerja kerana mereka akan diberi keutamaan untuk memilih syif berbanding Batch 2 hingga 6 yang akan diberi peluang lebih lambat untuk memilih syif yang terhad.

Malah, jika berjaya mendapat syif sekali pun, tidak semestinya mereka akan dijamin pendapatan lumayan sepanjang syif mereka.

Jika dahulu, penghantar makanan Foodpanda akan dibayar elaun mereka mengikut jam bekerja dan komisen untuk setiap pesanan.

Kemudian pengurusan Foodpanda beransur-ansur menukar sistem elaun mereka sehingga akhirnya semua penghantar Foodpanda hanya dibayar elaun mereka berdasarkan komisen untuk setiap pesanan sahaja; tiada lagi gaji per jam untuk mereka.

Maka pendapatan penghantar makanan seperti Foodpanda yang hanya bergantung kepada pesanan yang ada semata-mata semakin tidak terjamin.

Tambahan pula, semasa PKP makin diperketat iaitu pada awal-awal PKP 2.0 dan PKP 3.0, lazimnya jumlah pesanan harian yang boleh dilengkapkan oleh penghantar p-hailing gig ini makin merosot.

Masalah ini tidak terhad kepada penghantar Foodpada sahaja. Baru-baru ini, saya sempat menemu bual salah seorang penghantar Grab dari Setapak, Kuala Lumpur untuk memperoleh maklumat mengenai pengalamannya bekerja sebagai penghantar pada PKP 3.0.

Sebelum pengumuman PKP 3.0, Shahrul, 30, merupakan seorang pekerja di kedai jualan barangan elektrik dan hanya menjalankan kerja menghantar Grab sebagai pekerjaan sampingan sahaja.

Namun setelah PKP 3.0 diumumkan, situasi ini memaksanya untuk bekerja sebagai penghantar Grab sepenuh masa.

Walaupun masih boleh bekerja sebagai penghantar Grab sebagai alternatif, beliau mengakui agak sukar untuk mencapai sasaran pendapatan yang diinginkan melalui platform p-hailing tersebut berbanding sebelum PKP 3.0.

Beliau berkata bahawa lazimnya jika beliau bermula dari pagi lagi, sasaran pendapatan hariannya boleh dicapai sebelum petang lagi. Namun selepas PKP 3.0, adakalanya sasaran pendapatan yang biasa disetkan belum tentu lagi dapat dicapai walaupun sudah malam.

Malah berdasarkan tinjauan kasar dalam kumpulan media sosial penghantar makanan, didapati juga ramai penghantar yang sangat sukar mendapat pesanan. Ada yang mengatakan untuk mendapat enam ke tujuh pesanan juga sudah susah walaupun telah bekerja hampir lapan jam.

Kesimpulannya, jaminan pendapatan penghantar makanan p-hailing sentiasa terumbang-ambing kerana sistem pendapatan yang semata-mata mengikut pesanan walaupun jam bekerja juga sama lama, jika tidak lebih lama daripada pekerjaan bidang lain.

PKP yang tidak berkesudahan ini juga menyukarkan lagi jaminan pendapatan untuk pekerja gig ini memandangkan permintaan pesanan makin lama makin berkurangan apabila PKP diperketat.

Sebelum ini, ada cadangan daripada seorang ahli politik agar bantuan tunai berterusan sejumlah RM1,500 diberikan kepada semua golongan B60 setiap bulan sepanjang PKP berjalan.

Hal ini bukan sahaja membantu semua pekerja gig yang kehilangan kerja kerana kekurangan permintaan mendadak, malah bantuan yang berterusan seperti ini juga secara tidak langsung dapat meningkatkan permintaan untuk pesanan.

Lazimnya, golongan berpendapatan yang lebih rendah akan lebih cenderung menggunakan tunai yang mereka ada untuk kegunaan harian berbanding untuk sekadar menyimpannya. Penggunaan tunai seperti ini secara amnya sudah tentu mampu menggerakkan lagi ekonomi pada skala besar.

Pada skala kecil untuk penghantar makanan, hal ini juga bermakna lebih ramai yang akan mampu menggunakan perkhidmatan pesanan makanan dan penghantaran barangan.

Hal ini terbukti ketika pengeluaran i-Sinar (walaupun memang merupakan duit rakyat sendiri) dibenarkan pada tahun lepas, pesanan makanan juga mendapat faedahnya apabila rata-rata penghantar makanan berpendapat bahawa terdapat peningkatan permintaan untuk pesanan makanan dan penghantaran barangan.

Namun cadangan hanya tinggal cadangan. Selagi mana Parlimen tidak mampu lagi bersidang agar cadangan tersebut dapat diusul dan diperdebatkan atau cadangan tersebut diambil kira kerajaan, akhirnya kita tetap tersangkut dengan bantuan one-off dalam PEMULIH yang amat terhad.

Dengan bantuan yang amat terhad dan tidak berterusan, ekonomi dilihat akan terbantut sebegitu rupa yang juga akan membantutkan permintaan pesanan, akhirnya juga tidak menjamin pendapatan pekerjaan gig seperti penghantar makanan p-hailing.

Wan Salman Wan Sallam ialah rakan penghantar Grab sekitar Ampang, Cheras dan juga aktivis Pertubuhan IKRAM Malaysia kawasan Bandar Tun Razak.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Iftar saudara baru bersama keluarga

Lebih menarik, majlis ini juga turut dihadiri sebahagian ahli keluarga saudara baru pelbagai latar belakang yang belum Islam bagi meraikan dan merasai bersama suasana berbuka puasa pada bulan Ramadan.

Selain itu, wakil syarikat korporat, individu penaja sumbangan dan sukarelawan Rakan Hidayah juga hadir memeriahkan majlis iftar yang dianjurkan Hidayah Centre Foundation (HCF) dengan kerjasama Badan Kakitangan Islam Telekom Malaysia (BAKIT) dan Kumpulan Media Karangkraf.

Menurut Pengerusi HCF, Hj Nicholas Sylvester Muhammad Abdullah, majlis yang lebih 1,000 hadirin ini diadakan bagi meraikan individu yang baru memeluk Islam, khususnya mereka yang pertama kali menjalani ibadat puasa.

“Majlis ini diadakan untuk menyatakan saudara baru tidak keseorangan dalam menjalani proses perubahan dalam hidup mereka.”

“Ini juga adalah sebahagian daripada program dakwah bagi ahli keluarga mereka yang belum memeluk Islam, dengan menunjukkan keindahan Islam yang tidak memutuskan hubungan kekeluargaan walaupun berbeza agama.”

“Sebagai organisasi yang mahu melihat negara harmoni, kami mengalu-alukan mereka yang bukan Islam untuk melihat sendiri bagaimana kita raikan saudara baru dan bagaimana kita mengamalkan syiar Islam, seperti ibadat puasa ini,” jelas beliau.

Pihaknya turut membuka ruang kepada mana-mana pertubuhan bukan kerajaan (NGO), komuniti korporat dan agensi kerajaan untuk menjalinkan kerjasama dalam menjayakan penganjuran majlis seperti ini.

Majlis iftar tahunan ini juga telah diadakan dibeberapa buah negeri antaranya Pulau Pinang, Sabah, Sarawak, Kedah, Melaka, Johor dan Terengganu.

Majlis tersebut telah disempurnakan perasmiannya oleh Ketua Penolong Pengarah Kanan Bahagian Dakwah, Jabatan Kemajuan Islam Malaysia (JAKIM) iaitu Ustaz Hanifuddin Roslan. Antara tetamu kehormat yang hadir adalah Ahli Parlimen Seputeh, YB Teresa Kok.

Pelbagai aktiviti diadakan sepanjang majlis tersebut dijalankan antaranya bacaan tafsir ayat al-Quran empat bahasa, forum, jamuan iftar, solat tarawih berjemaah, persembahan kumpulan nasyid Far East dan pemberian duit raya kepada saudara baru.

Forum yang dikendalikan oleh Tuan Fakharuddin yang berkisar mengenai pesanan Lukman al-Hakim telah dikupas dengan baik ahli panel yang berpengalaman yang terdiri daripada Ustaz Dr. Mohammad Nidzam Abdul Kadir, Ustaz Muhammad Fitri Abdullah dan saudara baru, Muerell Everel Robert.

Dalam majlis ini juga, turut disampaikan Anugerah Saudara Baru Harapan kepada Muhammad Irfan Abdullah, 25, dan Anugerah Saudara Baru Teladan kepada Ainul Mardhiah Palau, 29.

Seusai anugerah ini disampaikan, telah diadakan pula majlis syahadah secara tertutup salah seorang tetamu majlis berbuka puasa ini yang turut dihadiri oleh ahli keluarganya yang belum Islam.

Semoga majlis seumpama ini dapat dianjurkan lagi pada tahun-tahun mendatang dengan mendapat kerjasama lebih banyak pihak yang ingin turut bersama-sama menjayakan usaha murni ini, insya-Allah.


Baikilah Perkahwinan, Gapai Kebahagiaan

“Saya dah sampai fasa hambar dan tiada lagi cinta. Bantulah saya bagaimana dan apa yang boleh saya buat? ” luah seorang peserta dalam bengkel perkahwinan.

Saya membaca satu persatu mesej, pasangan ini usia perkahwinannya baru menjangkau lima tahun. Pada pendapat saya yang bukanlah pakar, masih banyak yang boleh dipelajari.

Cuma bagi seseorang yang sedang dalam fasa hambar, segalanya akan nampak kabur dan buntu. Mereka sukar memikirkan jalan yang terbaik di saat diri sedang tertekan dan merasakan kebanyakan masalah adalah datangnya daripada pasangan.

Mereka merasakan telah pun bekerja keras dan berusaha sehabis baik menyelamatkan perkahwinan ini dengan bersikap jujur dengan apa yang diperlukan daripadanya namun dipandang sepi. Si dia tetap juga tidak berubah. Maka mulalah ia berfikir-fikir adakah penceraian jalan yang terakhir?

Sewaktu diri dalam keadaan tegang dan menghadapi konflik, ini bukanlah masa yang sesuai untuk membuat keputusan kerana selalunya semasa itu diri sedang dikuasai dengan pelbagai emosi yang tidak menentu seperti sedih, marah dan kecewa.

Pastinya yang seseorang itu nampak hanyalah kesalahan di pihak pasangan sahaja tanpa mengakui masalah yang juga datang dari diri mereka sendiri. Kalau bertepuk sebelah tangan, masakan berbunyi?

Berhentilah sejenak dan cuba lakukan langkah ini bagi membina semula harapan dan impian dalam perkahwinan tersebut.

Usah terburu-buru, kerana bukan semua penceraian adalah jalan terbaik bagi perkahwinan yang belum bahagia. Mungkin saja masanya yang belum tiba.

1. Bincangkan permasalahan, bukan berbalah mengenainya

Konflik berlaku dalam rumahtangga yang bahagia. Noktah.

Pernah seorang rakan sekerja saya yang baru berkahwin bertanya kepada saya tentang konflik dalam rumahtangga. “Maksud konflik itu bila kita bergaduh jerit-jerit ke macamana?” Tanyanya jujur. Saya katakan padanya apa-apa sahaja salah faham yang timbul antara suami isteri adalah konflik, besar ataupun kecil.

Tidak bermakna bila bergaduh atau bertelagah sahaja ada konflik, ada pasangan yang mempunyai konflik tetapi diam dan dingin sahaja. Semua masalah simpan, sorok bawah karpet. Kalau tiada api, masakan ada asap.

Kebanyakan pasangan yang berkahwin akan menghadapi isu berkaitan kewangan, tugasan kerja rumah, anak-anak, mentua atau apa sahaja yang boleh menimbulkan persepsi berbeza antara keduanya.

Namun selalunya, ketegangan di antara suami isteri bukanlah disebabkan oleh apa yang diperbalahkan, tetapi bagaimana kita berbalah. Sudah tentu kalau ada yang meninggi suara, mudah pula naik kaki tangan, atau pinggan melayang-layang. Kesudahannya tidak kemana.

Jujurnya kita akan lebih cenderung merasakan apa yang kita pertahankan adalah betul tanpa melihat atau cuba memahami terlebih dahulu apa pandangan orang lain.

Maka selalunya penyelesaian yang akan dicadangkan adalah hanya berdasarkan kefahaman atau pengalaman yang mungkin sahaja terbatas.

Berhenti sejenak sebelum meneruskan perbalahan, dan lupakan tentang siapa betul, siapa salah. Bincangkan bersama apakah jalan penyelesaian yang sesuai untuk permasalahan yang dihadapi. Pasangan semestinya juga mahukan penyelesaian yang terbaik, walaupun cadangannya berbeza.

Lihat semula pilihan yang ada, tangguhkan keputusan dan timbangkannya dalam semua sudut pandang suami dan isteri dan hormatilah perbezaan yang ada. Lalu, berkompromilah. Itu lebih harmoni.

2. Dapatkan maklumat yang benar daripada orang yang tepat

Pernah suatu ketika, seorang rakan menghubungi saya meminta nasihat bagaimana untuk membantu rakan wanitanya agar membuat perancangan kehamilan.

“Jenuh saya kak, dari anak kedua sampailah masuk ketiga dah, semua saranan saya untuk ‘family planning’ langsung tak dihiraukan” keluh Puan Ana (bukan nama sebenar) mengenai Puan Nabila (bukan nama sebenar).

Saranan ini atas dasar kasih dan prihatinnya kepada Puan Nabila yang tertekan dan penat mengurus rumahtangga dengan anak-anak yang masih kecil ditambah bebanan kewangan yang belum stabil.

Saya anjurkan padanya agar membawa Puan Nabila untuk berjumpa dengan kaunselor keluarga bagi membincangkan permasalahannya. Bunyinya seperti cliche bukan?

Sepertimana jika ada permasalahan kesihatan, kita disaran berjumpa dengan doktor untuk mengenal pasti dan menjalankan rawatan, seperti itulah seharusnya kita mengambil pendekatan yang sama dalam memilih berjumpa dengan kaunselor.

Tidak salah jika kita berjumpa dengan orang yang kita percaya mempunyai pengalaman, namun kebarangkalian mendapat saranan yang berat sebelah mungkin ada, kerana keterbatasan penilaian daripada satu sudut pandang. Apatah lagi jika penilaian dibuat dengan mendengar daripada sebelah pihak sahaja.

Sebaiknya kita berjumpa dengan kaunselor, mereka mempunyai penguasaan ilmu kaunseling yang mampu mengambil sudut pandang yang lebih luas, kemahiran dan teknik pendekatan yang boleh membantu kita menilai diri dan pasangan, dan celik akal dalam sesi kaunseling.

Kaunselor juga terikat dengan etika tertentu untuk menjaga kewibawaan dan tahap profesionalisme bidang kaunseling.

Dulu saya selalu berharap yang suami akan jadi seperti saya yang suka membaca buku tentang perkahwinan, isu seputar rumahtangga dan mengenai ilmu keibubapaan.

Lebih mudah saya kira begitu, jadi kami akan mempunyai sudut pandang yang sama dalam banyak hal. Fikir sayalah. Namun, hal itu belum terjadi.

Saya belum mampu membuat suami saya suka untuk membaca bahan sebegitu, apatah lagi mengharapkan suami mengambil tindakan seperti yang disaran dalam buku yang tidak pun dibacanya.

Sungguh, merubah orang lain adalah bukan dalam kawalan diri! Jadi apa yang mampu dilakukan adalah mengambil pendekatan merubah diri sendiri.

Kita seharusnya memilih dengan penuh sedar diri berhak bahagia dan bukan hanya menyalahkan keadaan dan menunggu orang lain berubah.

Contohnya, kita mahukan pasangan mencintai kita sebegini seperti cara yang kita mahukan, namun itu adalah di luar kawalan kita. Tetapi kita ada pelbagai cara yang mampu menunjukkan cinta kita kepadanya, dan itu adalah dalam kawalan diri kita sendiri. Itulah yang perlu berubah, diri sendiri.

Hmm… tapi bolehkah perkahwinan kita menjadi bertambah baik sekiranya hanya kita sahaja yang berubah? Ya, sudah tentu. Walaupun pastinya ia akan memakan masa dan kesabaran, percayalah ia memang berbaloi!

Lambat-laun pasangan akan menyedari perubahan kebaikan yang kita lakukan dan akan memberi tindak balas yang boleh membawa perkahwinan kita ke tahap yang lebih baik.

“Dan tidaklah sama (kesannya dan hukumnya) perbuatan yang baik dan perbuatan yang jahat. Tolaklah (kejahatan yang ditujukan kepadamu) dengan cara yang lebih baik; apabila engkau berlaku demikian maka orang yang menaruh rasa permusuhan terhadapmu, dengan serta merta akan menjadi seolah-olah seorang sahabat karib.” (Surah Fussilat: Ayat 34)

Perkahwinan itu ibarat ‘roller coaster.’ Ada masa naik, ada masa turun. Semestinya dalam kehidupan bersama dua personaliti yang berbeza, perkahwinan akan diuji dengan pelbagai ujian.

Apatah lagi di saat kita sedang mengimbangi semua peranan yang ada baik di rumah atau di tempat kerja, bebanan pastinya akan menjadi bertambah sukar.

Selain daripada tiga langkah di atas, saya kira ini langkah untuk menghadapi apa jua bentuk ujian yang menimpa dalam kehidupan. Ia bukanlah ubat ajaib yang berkesan dalam sekelip mata, namun ubat ini mampu menjadi penawar mujarab.

“Jadikanlah sabar dan solat sebagai penolongmu. Dan sesungguhnya yang demikian itu sungguh berat kecuali bagi orang-orang yang khusyu’, (yaitu) orang-orang yang menyakini bahawa mereka akan menemui Tuhannya dan bahawa mereka akan kembali kepada-Nya.” (Surah al-Baqarah: Ayat 45-46)

Sesukar mana pun ujian dalam perkahwinan, pohonlah kepada Allah agar dikurniakan segenap kekuatan daripada-Nya untuk membantu diri menghadapi ujian dengan kesabaran.

Kekuatan doa bukan sahaja mampu mengubah hati pasangan, malah hati kita sendiri dalam mencari ketenangan dalam perkahwinan.

Tetaplah bersabar dan teruskan mencari langkah terbaik untuk merealisasikan perkahwinan yang diidamkan.

Ambil masa untuk mempelajari ilmu dan kemahiran diri untuk membina hubungan yang sejahtera dan dapatkanlah nasihat daripada yang mereka yang pakar dan tepat untuk mengukuhkan ikatan perkahwinan bersama.

Ditulis oleh Puan Nur Idayu Abd Rahman, Eksekutif Pemantapan Kesejahteraan Ahli (PeKA), Ibu Pejabat IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Memoir misi belum selesai

Saya berpeluang sertai misi bantuan banjir di Kampung Karak Setia, Bentong pada Sabtu, 15 Januari lalu anjuran Yayasan IKRAM Malaysia (i-Bantu) dengan kerjasama Pertubuhan Pemuda Gema Malaysia (GEMA) Selangor.

Misi ini disertai bersama lebih 20 orang sukarelawan yang hadir dari pelbagai tempat antaranya Gombak, Ampang Jaya, Selayang, Hulu Selangor dan Shah Alam.

Dengan peluang ini, saya amat bersyukur kerana cubaan menyertai misi untuk kali kedua berjaya yang mana cubaan pertama pada awal Januari lalu terpaksa dibatalkan akibat hujan lebat di sekitar daerah Bentong dan Raub.

Melihat keadaan Sungai Benus dan Sungai Bentong semasa melalui Lebuh Raya Kuala Lumpur – Karak, masih terdapat kesan-kesan banjir di tebing kedua-duanya dengan aras sungai yang luar biasa, bahkan kesan beberapa tanah runtuh di tepi lebuh raya juga boleh dilihat sepanjang perjalanan.

Dari arah Kuala Lumpur, Kampung Karak Setia hanya beberapa kilometer selepas bandar Karak. Kesan kerosakan pada bangunan dan rumah-rumah boleh dilihat dengan ketara apabila melalui kawasan tersebut.

Tiba di destinasi, pasukan sukarelawan melalui Masjid Kampung Karak Setia yang masih ditutup akibat kerosakan infrastrukturnya dan sedang ditambah baik. Melintasi kawasan kampung, sayu hati melihat beberapa rumah hampir roboh dan bangunan rosak yang belum terusik untuk dibersihkan.

Sambil sukarelawan membersihkan halaman, meratakan tanah dan mengutip sisa sampah akibat banjir, seorang penduduk berkongsi pengalaman syahdu bagaimana keluarganya bertarung nyawa semasa air banjir naik begitu cepat sehingga tiada apa yang boleh diselamatkan.

Akibat hujan lebat tanpa henti pada 18 Disember 2021, Sungai Bentong yang berhampiran sudah melimpah ke kampung tersebut. Masing-masing hanya memikirkan untuk menyelamatkan nyawa. Pada malamnya, paras air terus naik mendadak hingga ke paras bumbung rumah.

Setelah 16 jam berada di bumbung bersama warga emas dan anak kecil, bertarung dengan kesejukan dan kelaparan, sekitar jam 3.00 petang Ahad, beliau sekeluarga akhirnya dapat diselamatkan.

Mereka tidak dapat diselamatkan lebih awal ekoran arus yang deras dan keadaan berbahaya untuk masuk ke kawasan kampung tersebut.

Sudah jadi kebiasaan sukarelawan misi banjir, makanan makan tengah hari untuk mereka akan disediakan lebih awal dalam bentuk bungkusan, namun ia berlainan dalam misi kali ini.

Kami amat terharu dengan permintaan oleh mangsa-mangsa banjir sendiri yang ingin membantu memasak makanan makan tengah hari untuk sukarelawan sebagai tanda terima kasih kerana membantu membersihkan kawasan kampung tersebut.

Walaupun mereka dalam keadaan serba kekurangan selepas ditimpa musibah banjir, namun keluhuran budi penduduk di situ untuk menyediakan makanan makan tengah hari amat memberi makna kepada para sukarelawan.

Semasa operasi pembersihan termasuk membersihkan lumpur di longkang oleh sukarelawan, terdapat beberapa kenderaan memasuki Kampung Karak Setia mewakili pelbagai NGO dan individu untuk mengagihkan pelbagai jenis bantuan.

Menariknya, ada sukarelawan sempat bertanya khabar kepada salah seorang aktivis NGO yang sedang mengagihkan bantuan dapur gas dan barang keperluan harian kepada penduduk kampung.

“Kami dari Hulu Langat. Walaupun kawasan kami teruk terkena banjir, tapi kami juga nak bantu mangsa banjir di Pahang,” jawabnya.

Amat terharu kami mendengarnya. Walaupun penduduk Hulu Langat amat teruk terkesan dengan banjir baru-baru ini, masih ada antara mereka yang cakna dan sanggup datang dari jauh mengagihkan bantuan untuk mangsa-mangsa banjir di kampung ini.

Selepas khidmat pembersihan dan makan tengah hari bersama penduduk, pasukan sukarelawan mengagihkan barang-barang bantuan untuk para penduduk.

Salah seorang penduduk turut mengabadikan foto pemberian bantuan berlatarbelakangkan keretanya yang rosak sepenuhnya akibat ditenggelami banjir. Para sukarelawan turut bersama-sama bergambar dengan kereta itu.

Kereta tersebut antara yang menonjol dapat dilihat semasa melawat kampung ini. Ia rosak setelah dimasuki air dan lumpur, bahkan sudah tercabut beberapa komponennya, kelihatan seperti sudah tidak boleh dibaiki lagi.

Walaupun sukarelawan dapat membersihkan halaman beberapa buah rumah termasuk membersihkan lumpur dalam di longkang sepanjang lima meter, sebenarnya masih banyak kerja yang belum dapat diselesaikan.

Longkang tersebut hanya untuk sebuah rumah, sedangkan rumah-rumah lain masih banyak longkang yang tidak digali lumpurnya, termasuk longkang besar di sepanjang jalan kampung tersebut.

Bagaimana jika hujan lebat berlaku di situ? Sudah pasti banjir lebih mudah berlaku akibat longkang yang masih tersumbat dengan lumpur. Itulah juga yang menjadi kerisauan penduduk di situ.

Oleh itu, pihak berkuasa tempatan perlu melakukan sesuatu supaya longkang-longkang tersebut dapat dibersihkan segera mungkin dan jika berlaku hujan, airnya dapat dialirkan dengan lancar tanpa melimpah di sekitar rumah penduduk kampung.

Ya, misi banjir sudah selesai. Namun, misi penduduk mengembalikan harapan untuk bangkit meneruskan kehidupan selepas banjir tetap diteruskan. Ketabahan mereka menghadapi ujian dan keluhuran budi mereka memberikan bantuan tetap menjadi ingatan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Media Sosial: Wariskan Kebaikan Selepas Kematian

Dasawarsa ini, masyarakat dan media sosial sangatlah sinonim. Media sosial adalah platform paling banyak diakses oleh masyarakat kita pada hari ini.

Pernahkah anda terfikir bahawa setiap hantaran (posting) yang anda kongsi akan kekal di situ; dilihat, diperhatikan dan dibicarakan semasa anda hidup bahkan setelah anda tiada?

Akaun media sosial anda akan kekal walaupun anda sudah tiada kelak. Cuba bayangkan jika hantaran yang anda kongsi semua tentang kebaikan dan menjurus tentang hal-hal akhirat.

Ya, berapa nilai pahala yang anda akan dapat? Pahala akan sentiasa mengalir semasa anda hidup bahkan setelah anda dijemput Ilahi untuk berpulang.

Ada dua kemungkinan hidup ini, satu anda hidup dengan aliran dosa atau anda hidup dengan aliran pahala. Dua kemungkinan ini semuanya andalah yang membentuknya.

Tidak salah mempunyai akaun media sosial seperti Facebook, Instagram, dan Tik Tok. Kesalahan besar apabila anda menggunakan media sosial ini apabila anda berbuat sesuatu yang melanggar hukum syarak, hingga hilang segala rasa malu dan maruah demi populariti yang bersifat sementara.

Jika anda seorang yang celik akhirat, anda akan memandang media sosial sebagai media yang mampu mengaut banyaknya pahala. Inisiatif untuk berdakwah menyampaikan ajaran Islam. Usaha ini begitu meluas sifatnya.

Sebagai contoh, satu video yang anda kongsi mampu ditonton semua orang termasuk yang berada di seluruh penjuru dunia. Dakwah menyebarluaskan ajaran Islam pada hari ini terasa lebih mudah dengan adanya media sosial.

Manusia dikurniakan akal untuk berfikir, maka sewajarnya akal yang dianugerahkan Allah SWT kepada kita digunakan sebaik mungkin.

Oleh itu, alangkah baiknya jika kita menggunakan media sosial pada hari ini berlandaskan kebaikan dan saling mengingati.

Sewajarnya umat Islam menggunakan peluang yang ada ini untuk melihat sisi positif media sosial yang mereka miliki. Mengajak manusia lain mengenal Allah dan ajaran Islam termasuk salah satu ibadah yang baik dan akan mendapat ganjaran daripada Allah SWT.

Dakwah pada konteks hari ini tidak tertuju sepenuhnya kepada ustaz mahupun ustazah, namun setiap daripada kita berupaya mengajak ke arah kebaikan.

“Sebaik-baik manusia adalah yang paling bermanfaat bagi manusia.” (HR Thabrani, No. 5787, Hadis Hasan)

Amaran keras buat semua masyarakat Islam, jangan sesekali menjadikan media sosial sebagai ‘gudang’ dosa.

Media sosial adalah alat dan medium semata-mata, namun penggunanya perlulah bersikap lebih matang ketika sedang bertindak.

Alangkah baiknya jika anda menjadikan media sosial sebagai platform mengaut pahala sebanyak-banyaknya. Kongsilah sesuatu yang benar, bermanfaat dan mempunyai nilai pengajaran serta pendidikan. Rasulullah SAW bersabda:

“Sesiapa yang dapat menunjukkan suatu kebaikan (kemudian diikuti dan dilakukan kebaikan tersebut oleh seseorang yang lain), maka dia akan mendapat pahala seperti orang yang melakukannya.” (HR Muslim, No. 1893)

Selain itu, media sosial bukanlah gelanggang untuk membuka aib. Keruntuhan moral begini semakin menjadi-jadi pada hari ini. Kuasa tular di media sosial membuatkan ramai pihak yang tidak bertanggungjawab menjadikannya sebagai jalan penyelesaian konflik.

Menggunakan platform media sosial dengan menghebahkan aib-aib sama sekali tidak membantu dalam mencari solusi terhadap masalah yang kita alami. Malah, ia menambah banyak masalah jika kita menghebahkan masalah yang sedang dihadapi.

Jika anda mempunyai masalah, media sosial bukanlah medium terbaik mencari solusi. Jalan penyelesaian dapat dicari dengan bertemu mereka yang pakar terhadap masalah yang anda hadapi.

Ketika zaman Rasulullah SAW, Hindun bertindak menemui Rasulullah SAW untuk mendapatkan nasihat baginda yang memiliki keperibadian mulia dan sentiasa menjaga aib orang sekeliling.

Kita sebagai umat Islam dituntut untuk menyimpan aib manusia lain. Daripada Abu Hurairah r.a. bahwa Nabi SAW bersabda:

“Tidaklah seseorang menutupi aib orang lain di dunia, melainkan Allah akan menutupi aibnya pada hari kiamat kelak.” (HR Muslim, No. 2590)

Setiap manusia pasti memiliki kekurangan dan kekhilafan walau siapa pun mereka. Kita tidak pernah luput daripada berbuat salah dan dosa.

Jangan melihat diri sendiri penuh kesempurnaan dan memandang orang lain tidak, sedangkan kita memiliki banyak kekurangan. Sedar mengenai hal tersebut, berusahalah untuk menjaga aib sendiri dan orang lain.

Tambahan pula, menjaga percakapan dan tulisan di media sosial tidak mudah untuk dilakukan. Hari ini di media sosial manusia bebas menulis semua yang mereka kehendaki.

Tanpa sekatan dan batas, kebebasan bersuara dan menulis sebegini terkadang dilihat melampaui batas. Hadis daripada Abu Hurairah r.a. meriwayatkan bahawa Rasulullah SAW bersabda:

“Siapa yang beriman dengan Allah dan hari akhirat, maka berkatalah sesuatu yang  baik atau diam (daripada perkara sia-sia dan tidak elok).” (HR Bukhari [6475] dan Muslim [47])

Zahir percakapan dan tulisan seseorang adalah gambaran kepada pemandangan hati mereka. Setiap butir perkataan yang keluar daripada mulut seorang manusia ada malaikat yang sedang mencatat baik buruknya amalan tersebut.

Sedangkan dalam Islam, semuanya ada garis panduan yang boleh diikuti penganutnya. Rasulullah SAW mengingatkan kita agar mengawal lisan sebaik mungkin. Kita diajar untuk bercakap baik atau diam daripada bercakap perkara yang sia-sia.

Selain itu juga, kita dipandu untuk menjaga penampilan dalam bergambar. Tiada larangan untuk bergambar. Gambar adalah rantaian momen yang dicipta sebagai simpanan kenangan.

Namun, ada panduan yang mesti diikuti orang Islam dalam konteks bergambar di media sosial. Asasnya tetap sama keika berada di dunia realiti.

Pertama, menjaga pemakaian pematuhan syariah, kedua menjaga sahsiah Muslim dan Muslimah, ketiga menjaga adab dan tidak keterlaluan di samping tidak sengaja mengundang fitnah.

Di media sosial, rangkaiannya lebih universal, maka besar impaknya jika kita memelihara adab penampilan. Menjaga adab penampilan tidak boleh dipandang remeh terutama buat kaum wanita. Tutuplah aurat dengan sempurna terutama pada bahagian kaki dan tangan.

Kesimpulannya, dunia yang anda sanjung-sanjung ini hanyalah bersifat sementara. Pujian, kecantikan, kemasyhuran, kekayaan dan apa saja yang berpaksikan dunia bersifat tidak kekal.

Jangan terlalu mengejar dunia sehingga kita bersuka ria melanggar hukum syariat demi kepuasan diri kita semata-mata.

Manusia yang memuji kita pada hari ini belum tentu akan mengingati kita apabila kita sudah tiada kelak. Boleh jadi mereka semua akan melupakan kita.

Namun, ada satu yang kekal tanpa perlu kita risaukan ia pergi iaitu kebaikan yang kita tinggalkan dan wariskan. Kebaikan inilah yang akan memberi cahaya buat kita di alam yang kekal sepertimana yang dijanjikan Allah SWT buat kita.

“Jika kamu berbuat kebaikan, (maka faedah) kebaikan yang kamu lakukan adalah untuk diri kamu.” (Al-Israa’: 7)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kuota Minyak Masak Bersubsidi Mencukupi

BENTONG – Kuota minyak masak bersubsidi yang diperuntukkan sebanyak 55,000 tan metrik sebulan atau 660,000 tan metrik setahun mencukupi setakat ini, kata Timbalan Menteri Perusahaan Perladangan dan Komoditi, Datuk Seri Dr Wee Jeck Seng.

Bagaimanapun, beliau berkata, terdapat aduan yang diterima mengenai kekurangan bekalan minyak masak bersubsidi dan pihaknya akan memanjangkan isu berkenaan kepada Kementerian Perdagangan Dalam Negeri dan Hal Ehwal Pengguna (KPDNHEP) untuk tindakan lanjut.

“Sebelum ini tak ada isu pun, cuma musim-musim tertentu seperti baru-baru ini dikatakan tidak cukup… kita kena lihat mengapa perkara ini berlaku… kerana dalam jumlah diperuntukkan memang cukup, tetapi apabila turun padang ke lapangan tak cukup minyak masak.”

“Kita tahu peruntukan itu setakat ini tak jadi isu sebab untuk B40 minyak RM2.50 (sekilogram) itu tetap kita buat subsidi, tak ada kekurangan. Bagi pandangan saya, kalau benar tak cukup (bekalan minyak masak) boleh tambah kuota,” katanya.

Beliau berkata demikian kepada pemberita selepas menghadiri Program Jelajah Agrikomoditi #KeluargaMalaysia anjuran Lembaga Minyak Sawit Malaysia di sini hari ini.

Dalam perkembangan berkaitan, kerajaan mengerahkan pihak penguat kuasa untuk menggempur dari peringkat kilang pembungkusan hingga ke sempadan negara bagi memastikan tidak berlaku sebarang penyelewengan minyak masak paket bersubsidi, kata Perdana Menteri Dato’ Sri Ismail Sabri Yaakob.

Katanya operasi akan dilaksana KPDNHEP, Polis Diraja Malaysia (PDRM) serta Angkatan Tentera Malaysia (ATM) itu bertujuan memastikan peruntukan subsidi minyak masak RM4 bilion tahun ini untuk mengurangkan beban Keluarga Malaysia tidak tiris dalam setiap peringkat rantaian serta sampai kepada pengguna.

“Tindakan tegas termasuk membatalkan kuota dan lesen yang telah diberikan kepada pengilang dan pembungkus akan diambil dalam usaha menangani ketirisan pengedaran minyak masak bersubsidi.”

“Kerajaan akan melaksanakan operasi pengauditan dan pemutihan secara komprehensif, meliputi 22 pengeluar dan 305 premis pembungkusan semula minyak masak paket yang beroperasi di seluruh negara,” katanya dalam satu kenyataan hari ini.

Ismail Sabri berkata, perangkaan semasa menunjukkan edaran minyak masak paket bersubsidi di dalam negara berjumlah 60,000 tan metrik sebulan adalah melebihi daripada penggunaan isi rumah dalam negara.

Pada 22 Jun lepas, Perdana Menteri mengumumkan kerajaan mengekalkan subsidi minyak yang telah bermula sejak Jun 2007 bagi minyak masak paket berharga RM2.50 satu kilogram untuk kegunaan Keluarga Malaysia golongan B40, berbanding harga pasaran sebenar iaitu RM9.00.


SM Sri Al-Amin Bangi sekolah angkat UNITEN

Penerimaan sebagai sekolah angkat ini disampaikan oleh Menteri Pendidikan YB Dato’ Seri Mahdzir Khalid kepada Pengetuanya, Ahmad Fadhli Mohd Fauzi. Turut hadir Naib Canselor UNITEN, Prof. Ir. Dr. Kamal Nasharuddin Mustapha.

Ahmad Fadhli menerimanya dalam majlis perasmian pelancaran 2016 IEEE International Conference on Teaching & Learning in Education (ICTLE’16) pada 1-2 Mac 2016 di Pullman Kuala Lumpur Bangsar anjuran UNITEN dengan kerjasama IEEE Education Society Malaysia Chapter and Yayasan Canselor UNITEN.

SHINE@UNITEN merupakan satu kerjasama pintar mempelbagaikan pendekatan kolaborasi UNITEN dengan pihak sekolah sebagai satu inisiatif universiti dalam mempelbagaikan aktiviti Tanggungjawab Sosial Korporat (CSR) kepada masyarakat setempat.

Dengan memilih 20 buah sekolah menengah yang berdekatan dengan kedua-dua buah kampus UNITEN iaitu di Kampus Putrajaya dan Kampus Sultan Haji Ahmad Shah, Muadzam Shah, Pahang, ia menjurus kepada kolaborasi pelaksanaan aktiviti seperti bengkel kecemerlangan akademik, promosi program pengajian untuk sekolah angkat yang terpilih di samping program pembangunan diri dan kemahiran.

Inisiatif universiti yang dimulakan sejak 2012, program ini dijenamakan semula dengan nama program sekolah angkat baharu yang lebih kreatif, inovatif dan energetik iaitu SHINE@UNITEN bagi menyokong usaha anjakan transformasi pendidikan negara melalui pendekatan kolaborasi IPT dan sekolah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…